qundao/data-zh-poetry huggingface dataset:
惠山杂歌·其三
作者：邵宝
朝代：明

听松庵里双古松，松下石床苍藓封。洗却苔痕看古刻，志书传是米南宫。
惠山杂歌·其二
作者：邵宝
朝代：明

箫鼓迎神神下山，香烟满路送神还。安得村村无病苦，灵泉不动庙门閒。
惠山杂歌·其五
作者：邵宝
朝代：明

登登山路转山阿，须向仙人洞口过。涧水满时青草短，岩花深处白云多。
惠山杂歌·其六
作者：邵宝
朝代：明

南祠忠定北文襄，千古青山两瓣香。莫问前朝松柏树，祗今何处有甘棠。
惠山杂歌·其四
作者：邵宝
朝代：明

漪澜堂下水长流，暮暮朝朝客未休。纵有《茶经》无陆羽，空教煎白老僧头。
惠山泉歌奉次涯翁先生
作者：邵宝
朝代：明

击石长歌复长啸，山无人声泉有窍。诗人曾谓兹山空，又闻山与南海通。向来泉托山人姓，公为收名名始定。石池左右多槛泉，东流迤逦非突还非悬。公门如海纳川水，肯向东方遗一士。出山还似在山清，中有石子星之精。别公无言怀独泻，公乃题诗赠行者。高词尽得今古奇，我歌合向观泉时。年年寿公泉一酌，公每书来问瀺灂。援琴欲寄山中音，水风吹月千里无遐心。
感兴和李懋卿
作者：邵宝
朝代：明

明生又今夕，浮云亦消除。风吹薄暮雨，炎歊为之袪。而我坐中庭，洒然心静虚。浩歌古人句，得意已忘书。夏日苦炎热，浩思嵩山巅。清泉环左右，佳木荫后前。天风有时至，大音犹浑全。坐此不能往，西望心独怜。我行汝颍间，陶穴犹太古。譬如观鼎彝，令人变闻睹。岂无好楼居，巧极易摧腐。回首太室山，一望高万武。
感兴和李懋卿·其一
作者：邵宝
朝代：明

明生又今夕，浮云亦消除。风吹薄暮雨，炎歊为之袪。而我坐中庭，洒然心静虚。浩歌古人句，得意已忘书。
感兴和李懋卿·其三
作者：邵宝
朝代：明

我行汝颍间，陶穴犹太古。譬如观鼎彝，令人变闻睹。岂无好楼居，巧极易摧腐。回首太室山，一望高万武。
感兴和李懋卿·其二
作者：邵宝
朝代：明

夏日苦炎热，浩思嵩山巅。清泉环左右，佳木荫后前。天风有时至，大音犹浑全。坐此不能往，西望心独怜。
慈寿为林镇江赋
作者：邵宝
朝代：明

名郡临江表，思归未得归。遥持扬子水，剧舞老莱衣。秋壁寒逾峻，春阳远更晖。徵黄仍汉典，重诰到慈闱。
慈溪陈隐君七十
作者：邵宝
朝代：明

祭酒声名海内传，百年门第故多贤。要知乡里歌椿日，正值郎君折桂年。月窟秋连沧海道，洞庭春载越江船。古稀正是期颐地，不用重吟杜老篇。
慧山书院十五咏 其一 忠定祠
作者：邵宝
朝代：明

梁溪深十寻，湛岘高万武。我作李公祠，春秋荐牲酤。
慧山书院十五咏 其七 超然堂
作者：邵宝
朝代：明

梦中得嘉名，卅载乃斯宇。珍重病馀身，优游荷天予。
慧山书院十五咏 其三 野桥
作者：邵宝
朝代：明

乱石冲径来，徒杠接石砌。拔断谢游人，水浅人犹揭。
慧山书院十五咏 其九 咏竹个
作者：邵宝
朝代：明

新栽竹数竿，竿竿挺苍玉。我歌竹和之，步转阑干曲。
慧山书院十五咏 其二 湍涧
作者：邵宝
朝代：明

七池流且汇，一水犹在山。萦回忽成文，至此将下田。
慧山书院十五咏 其五 静清深处
作者：邵宝
朝代：明

何处静而清，蒙泉出山下。观物本无心，一原穷万化。
慧山书院十五咏 其八 吟松个
作者：邵宝
朝代：明

风来松有声，洒洒当左个。我吟本无心，松亦何心和。
慧山书院十五咏 其六 海天亭
作者：邵宝
朝代：明

兀坐山亭下，悠然海上天。归墟无尽藏，须记始流年。
慧山书院十五咏 其十 泉斋
作者：邵宝
朝代：明

出山如在山，名斋敢忘本。鉴里看青天，不为泥沙混。
慧山书院十五咏 其十一 点易台
作者：邵宝
朝代：明

有象本通玄，义不在句读。道人坐高台，忘言对苍岫。
慧山书院十五咏 其十三 两知亭
作者：邵宝
朝代：明

天涯一归客，海内两知音。万古泉声在，应知此老心。
慧山书院十五咏 其十二 滴露泉
作者：邵宝
朝代：明

滴滴出石间，初疑松上露。点易日有程，还应周天度。
慧山书院十五咏 其十五 望阙岩
作者：邵宝
朝代：明

东南海一隅，天阙勤望眼。登拜想氤氲，殿上香炉篆。
慧山书院十五咏 其十四 瘗卷邱
作者：邵宝
朝代：明

吾道方施行，怀之不胜卷。故物穴名山，虹光起遐眷。
慧山书院十五咏 其四 云阶
作者：邵宝
朝代：明

石磴穿云上，悬崖自此升。谁言风可御，须信气堪乘。
慧山书院十五咏·忠定祠
作者：邵宝
朝代：明

梁溪深十寻，湛岘高万武。我作李公祠，春秋荐牲酤。七池流且汇，一水犹在山。萦回忽成文，至此将下田。乱石冲径来，徒杠接石砌。拔断谢游人，水浅人犹揭。石磴穿云上，悬崖自此升。谁言风可御，须信气堪乘。何处静而清，蒙泉出山下。观物本无心，一原穷万化。兀坐山亭下，悠然海上天。归墟无尽藏，须记始流年。梦中得嘉名，卅载乃斯宇。珍重病馀身，优游荷天予。风来松有声，洒洒当左个。我吟本无心，松亦何心和。新栽竹数竿，竿竿挺苍玉。我歌竹和之，步转阑干曲。出山如在山，名斋敢忘本。鉴里看青天，不为泥沙混。有象本通玄，义不在句读。道人坐高台，忘言对苍岫。滴滴出石间，初疑松上露。点易日有程，还应周天度。天涯一归客，海内两知音。万古泉声在，应知此老心。吾道方施行，怀之不胜卷。故物穴名山，虹光起遐眷。东南海一隅，天阙勤望眼。登拜想氤氲，殿上香炉篆。
慧山十贤堂成有作
作者：邵宝
朝代：明

万古名泉地，诸贤合有堂。云龛藏旧影，水鉴发新光。国史千钧笔，乡评一瓣香。烦僧语游客，到此肃冠裳。
慧山寺次姚少师韵
作者：邵宝
朝代：明

十年酬远兴，秋晚寺门开。山色空中落，泉声起处来。草香寻异品，树老问初栽。欲为茶神酹，还将酒一杯。
慰秦国英哭子
作者：邵宝
朝代：明

哭子情无极，慰君伤我心。幽魂青嶂远，老泪碧潭深。麟趾空占梦，椿庭正惜阴。荒亭重延伫，天道竟难寻。
戊寅八月以容春集托乔司马寄王中丞虎谷越岁司马以集还因得中丞之讣
作者：邵宝
朝代：明

隔岁书回不拆封，惊闻虎谷失髯翁。风骚辽阔遗音在，江汉萧条老眼空。壮志欲从汾左右，清声曾动陜西东。七年又洒柴墟泪，屈指交游俯仰中。
戏荅许东庐
作者：邵宝
朝代：明

春晚天涯有所思，诗来刚值落花时。青青竹笋真如玉，珍重还教棘护篱。主人心远客来稀，剥啄声知是也非。问讯何如还道甫，数行书与一童归。
戏荅许东庐·其一
作者：邵宝
朝代：明

春晚天涯有所思，诗来刚值落花时。青青竹笋真如玉，珍重还教棘护篱。
戏荅许东庐·其二
作者：邵宝
朝代：明

主人心远客来稀，剥啄声知是也非。问讯何如还道甫，数行书与一童归。
戏赠秦国英
作者：邵宝
朝代：明

君家竹林邻我林，隔墙共保岁寒心。一番雷雨箨龙起，贻我数茎千万金。
成汝从惠鲈鱼口占荅之
作者：邵宝
朝代：明

溪边渔艇日相寻，谁遣鲈鱼动我吟。我脍我羹人莫易，当年张翰亦劳心。
我冠
作者：邵宝
朝代：明

生我冠，死我冠，我冠不毁我璧完。于嗟乎公乃盖棺，给孤寺中白骨寒。蜀道难于天，臣心有如铁。生前未致尉陀书，死后空还苏武节。于嗟兹游亦奇绝，万古清风一秦越。
戴文进春山叠翠图
作者：邵宝
朝代：明

戴翁笔底有春山，万叠风烟尺素间。好似西湖新雨后，两峰回首六桥湾。
戴进士巾山行
作者：邵宝
朝代：明

四十年前戴此巾，几回清梦隔风尘。谁知道路閒边目，还看山林病后身。蓬岛客参诸老社，曲江图入九峰春。相逢莫道无同志，见说伊川已有人。
扑蝶图
作者：邵宝
朝代：明

花雨初晴日正东，游虫各自领春风。狂童不识庄生意，漫把閒情逐梦中。
拜石图
作者：邵宝
朝代：明

风骚回首一茫然，漫浪如公亦可怜。懒是拜人偏拜石，至今犹说米家颠。
拟作赋鹿草堂于惠山精舍以无忘庐山之游述意二首
作者：邵宝
朝代：明

百年白鹿得奇观，双涧风声六月寒。七里每劳千里梦，九峰长作五峰看。两知堂近流风在，独对亭高缩地难。敢拟峨眉论小大，山连震泽水漫漫。曾向庐山赋鹿鸣，呦呦千古有馀情。钓游地近怜新筑，弦诵风微愧老生。点易不知吾发短，听歌还爱此泉清。偷閒尚记东曹梦，花柳前川策杖行。
拟作赋鹿草堂于惠山精舍以无忘庐山之游述意二首·其一
作者：邵宝
朝代：明

百年白鹿得奇观，双涧风声六月寒。七里每劳千里梦，九峰长作五峰看。两知堂近流风在，独对亭高缩地难。敢拟峨眉论小大，山连震泽水漫漫。
拟作赋鹿草堂于惠山精舍以无忘庐山之游述意二首·其二
作者：邵宝
朝代：明

曾向庐山赋鹿鸣，呦呦千古有馀情。钓游地近怜新筑，弦诵风微愧老生。点易不知吾发短，听歌还爱此泉清。偷閒尚记东曹梦，花柳前川策杖行。
拟游慈恩寺用涯翁韵
作者：邵宝
朝代：明

春残才作探春行，古寺寻僧懒问名。近海景多频立马，对花情剧更闻莺。镜湖敢乞君分赐，宝地偏教佛主盟。却忆江南如画里，万峰青接水边城。
拟谒李旴江祠
作者：邵宝
朝代：明

旴江傍群山，何处李公墓。城西深树林，宛转通细路。秋雨漫如丝，沾湿兼瘴雾。缅怀千载人，乃独缺瞻顾。惟公力古学，虞周在襟度。平生抱遗经，芜径倏超惊。周行日千里，不识草多露。典谟二三语，一笔万蛟负。横亘天地间，精光破昏暮。大哉忠孝词，居然见公素。宝也晚且愚，焉能踵高步。耿耿结中怀，所向惟恐误。何当洁芳尊，再拜酬夙慕。
择庵赠周用仁
作者：邵宝
朝代：明

择庵择术如择邻，家传医道能通神。庵中读书二十载，养得满腔多是春。春来沴气方流转，择庵出门无近远。独将一点天地心，厉鬼闻之亦遄返。吾家诸子婉清扬，一疾偶到沉痾乡。择庵谓此不足治，坐令二竖违膏肓。我为题诗当金帛，声动东阡与西陌。杏林红映橘泉清，回首龙峰片云白。
括王勃诗
作者：邵宝
朝代：明

高台迢遰绝浮埃，俯瞰长安四望开。绿树摇风春澹荡，赤城映日晓崔嵬。倡家今夜银鞍去，戚里它年翠盖来。不用哀歌对明月，柏梁铜柏总莓苔。
挽华司勋汝和
作者：邵宝
朝代：明

瑚琏之器华司勋，十年远别长思君。留都典籍国与立，目睹成宪恢前闻。司勋家世故有文，台阁省寺联清芬。民曹两考两书最，馀兴却忆江东云。自公退食弦南薰，秦淮坐对波沄沄。神仙中人在图画，回首世路徒纷纭。胡为异境复此分，蓬莱有径瀛无濆。我怀畴昔一洒泪，吟倚楚天终夕曛。
挽姚提学秀夫
作者：邵宝
朝代：明

经济平生志，江湖远奈何。惠留吴地志，哀起楚人歌。卜筑溪边小，交游海内多。吊君追赋鵩，愁绝洞庭波。
挽娄一斋
作者：邵宝
朝代：明

它年曾读一斋书，梦入云山问起居。前辈风流犹有此，古人门户竟何如。鹅湖绝笔留真迹，洛社深衣复故袪。哭罢莲塘还再恸，玉峰高冢两渠渠。
挽李封君
作者：邵宝
朝代：明

嘉定功馀泮水波，华阳规诲复谁多。承休合有台衡者，节惠其如窀穸何。江树影连巴国字，澧兰香入楚人歌。司空勋业旂常在，应与先生永不磨。
挽林提学
作者：邵宝
朝代：明

林老真渊懿，吾闻李检斋。每怀封事上，忽听讣音来。云气生芸阁，风声断柏台。江南鸣铎地，回首有馀哀。
挽秦封君
作者：邵宝
朝代：明

寥落湖山晚，伊人谢草堂。子迟封尚蚤，身隐道逾光。杖老曾于国，祠贤合在乡。未能从吊客，东望意何长。
挽素庵李君
作者：邵宝
朝代：明

愚翁风采动华阳，素老相承倍有光。灯火梦回吴会远，诗书脉引蜀川长。百年棠棣联槐棘，万里江湖即庙堂。最恨楚词招不返，澧兰香尽夜茫茫。
挽钱信之
作者：邵宝
朝代：明

哭罢希翁幸见君，相思长隔荡西云。高名未向廷中荐，佳句时从社外闻。数约不来仍旧榻，一词难诔有新坟。秋堂愁共咸郎语，军帐峰高日易曛。
擒虎行
作者：邵宝
朝代：明

一日擒一豹，两日擒两虎。绣衣使者到荆溪，三日尽知民病苦。使君诏县令，县令召猎户。赏格高悬网新补，尽道使君仁且武。使君谓父老，汝邑昔有周处公。力与蛟虎争长雄，不知名落三害中。斩蛟杀虎翻然改行收奇功，今人古人性本同。彼哉名在丹书欲焚者，能言擒虎自效吾其从。甲能独当乙并力，所不汝贷有如此溪石。一鼓再作，声如风雷。山谷响应林木摧，丑类欲逃安往哉。一虎复一虎，一豹复一豹，从今日日闻飞报。君不见山南山北行人多，争和使君擒虎歌，何处乡村愁政苛。
敬止为姚江汤梦卜赋
作者：邵宝
朝代：明

信国河山誓，濠梁水木心。东来三世近，北望两江深。继别还成谱，承休欲嗣音。诗人桑梓意，时托短长吟。
数欲叙别于文玉文玉适适鹅湖未果也至是一叙则行期迫矣情见乎辞
作者：邵宝
朝代：明

新相知自旧相知，近别离成远别离。拟策已为苏子地，上书还忆汉文时。律吹和气回燕谷，旌引文星动海涯。我爱梅花思折赠，江边一树正垂垂。
文山为程达赋
作者：邵宝
朝代：明

两厓中有一峰悬，孤凤衔书下九天。万古文章真显设，百年风气正回旋。晋唐第宅瞻依外，吴越江山指点前。倾盖惠泉谈未了，晋陵回首思悠然。
文庙陪祀次柳方伯拱之
作者：邵宝
朝代：明

惠风入夜细吹衣，坐爱宫墙咫尺违。星破密云看渐朗，尘消冻雨恨犹微。梦馀真睹殷楹奠，语次空传点瑟希。此意欲从何处道，东堂灯火两冠巍。
文玉咏吾石次韵荅之
作者：邵宝
朝代：明

有物元如此，无材柰尔何。云高千仞小，山静一拳多。新刻磨崖字，遗声击磬歌。不须袍与笏，意到即相过。
文玉见月用前韵复之
作者：邵宝
朝代：明

雨声初静月光来，知有高人独上台。我亦梦游天柱顶，长歌风动綵云回。桂花岩下月初来，上尽层楼复上台。塔畔烟收星错落，城边露下水萦回。
文玉见月用前韵复之·其一
作者：邵宝
朝代：明

雨声初静月光来，知有高人独上台。我亦梦游天柱顶，长歌风动綵云回。
文玉见月用前韵复之·其二
作者：邵宝
朝代：明

桂花岩下月初来，上尽层楼复上台。塔畔烟收星错落，城边露下水萦回。
文玉送双莲有诗将之次韵为荅
作者：邵宝
朝代：明

水国秋风早，双莲若为携。对时占举首，观物兴思齐。茹苦辞熊胆，行空信马蹄。相看清露溢，仙掌不须梯。投我清心物，筠笼故故携。如闻歌和越，真解味忘齐。甘露分松顶，香风逐骏蹄。高登餐沆瀣，从此是阶梯。
文玉送双莲有诗将之次韵为荅·其一
作者：邵宝
朝代：明

水国秋风早，双莲若为携。对时占举首，观物兴思齐。茹苦辞熊胆，行空信马蹄。相看清露溢，仙掌不须梯。
文玉送双莲有诗将之次韵为荅·其二
作者：邵宝
朝代：明

投我清心物，筠笼故故携。如闻歌和越，真解味忘齐。甘露分松顶，香风逐骏蹄。高登餐沆瀣，从此是阶梯。
文鸣报书久不至
作者：邵宝
朝代：明

江船连夜发蓉湖，三宿封书报尚无。夏榻梦魂便客少，晚舆游兴对僧孤。惊风骤雨常怀楚，丽水佳山又过吴。欲向诗囊问奇句，瓜州回首渺烟芜。
新喻道中
作者：邵宝
朝代：明

夏木交垂阴，登登入山路。遥峰薄云青，川原莽回互。逾冈见长溪，可涉亦可渡。驱车独西之，磴小仅容步。幽花自成姿，时时竹间露。仰观天宇宽，万有悉中布。我怀美一人，沧江渺烟雾。
新春
作者：邵宝
朝代：明

庭草犹枯渐有情，檐声如雨雪初晴。缘江积冻朝寻径，匝市浮烟午出城。风信巳非前九烈，月华应为上元明。梅花两树香如许，误道诗人在冉泾。
新晴出郊之惠山
作者：邵宝
朝代：明

步出西郊见暮春，树头红尽绿初匀。上方下界无游女，北坞南冈有逸人。山色倍增今雨碧，泉声转入近池真。竹根处处惊雷动，忠定祠前数箨鳞。
新泉效李白体
作者：邵宝
朝代：明

閒人有幽赏，乃在山下泉。水声六月冷，白石净娟娟。倚杖对青壁，上有瑶柯悬。海天三百里，一勺方流涓。仙人陆鸿渐，遗世已千年。芳骨如可起，裹茗谈烹煎。
新泉杂诗
作者：邵宝
朝代：明

瘗卷碑边泉水生，一泓环绕似多情。文章本是乾坤秀，光上星辰润下行。久旱惊看此地泉，涓涓未便到山田。野人不作为霖梦，为语邻僧莫浪传。山人爱泉泉出山，泠泠声在白云间。有情无情不须问，泉与山人心共閒。清看滴滴松梢露，静爱源源石罅泉。滴滴休誇天上水，源源须识地中天。上方得石石如台，下界泉从石窦来。欲向中间斜作磴，磴边松树任僧栽。滴露泉边听玉声，万峰无籁昼琤琤。报时不用莲花漏，一息中涵万古情。
新泉杂诗·其一
作者：邵宝
朝代：明

瘗卷碑边泉水生，一泓环绕似多情。文章本是乾坤秀，光上星辰润下行。
新泉杂诗·其三
作者：邵宝
朝代：明

山人爱泉泉出山，泠泠声在白云间。有情无情不须问，泉与山人心共閒。
新泉杂诗·其二
作者：邵宝
朝代：明

久旱惊看此地泉，涓涓未便到山田。野人不作为霖梦，为语邻僧莫浪传。
新泉杂诗·其五
作者：邵宝
朝代：明

上方得石石如台，下界泉从石窦来。欲向中间斜作磴，磴边松树任僧栽。
新泉杂诗·其六
作者：邵宝
朝代：明

滴露泉边听玉声，万峰无籁昼琤琤。报时不用莲花漏，一息中涵万古情。
新泉杂诗·其四
作者：邵宝
朝代：明

清看滴滴松梢露，静爱源源石罅泉。滴滴休誇天上水，源源须识地中天。
新祥宫漫述亦用前韵
作者：邵宝
朝代：明

懒听道士诵仙经，却爱吹笙隔院听。江上云应无数白，雨中山亦有时青。囊琴正迓来今雨，匣剑还将拭旧星。莫道深秋佳趣少，菊边修竹故亭亭。
新置观泉巾
作者：邵宝
朝代：明

新制山巾近玉台，正堪泉上咏归来。鉴中莫笑东坡影，八九年前手自裁。
斸笋
作者：邵宝
朝代：明

一斸复一斸，山中笋如玉。箨龙有嘉名，头角方簇簇。朝露晞午风，清磬旁纷郁。纳之紫筠笼，琼茅以为束。持归献慈亲，一笑不知肉。
施克咨友石竹枝扇面
作者：邵宝
朝代：明

石庵画竹人争赏，尺素流传知几家。偶见平山亭子上，长吟落尽晚春花。
施平乐暨盛氏两都运过访超然堂
作者：邵宝
朝代：明

我作新门待客开，山中秋晚数翁来。坐临岩壑笛三弄，游返江湖酒一杯。论世已非空里阁，怀人最是月中台。说蛇说虎真惊耳，起听寒泉步石台。
施平乐还自京师亟来问余余病未能亟答也先之以诗
作者：邵宝
朝代：明

两看去雁一来鸿，今雨丰姿旧雨同。老欲致君还读律，远将之郡更观风。瓣香且吊唐廷尉，尊酒仍赓陆放翁。稍待秋清予病减，煮茶题竹听松东。
施雪谷七十
作者：邵宝
朝代：明

我少君三岁，看君冠且昏。漫从今老数，已入古稀论。诗价随时长，医名与齿尊。有官无吏事，真乐荷殊恩。
无鱼
作者：邵宝
朝代：明

沽海富鱼虾，过者多买食。异哉有今年，兹物或几息。载歌丰年诗，临渊三太息。
日夕坐泉亭用韵
作者：邵宝
朝代：明

坐深秋日澹娱人，始信西神本有神。诗迈寻常知子久，酒开涓滴写吾真。雷声渐鼓千峰雨，苗色将回七月春。瘗卷邱边话畴昔，江花江草几回新。
明妃怨
作者：邵宝
朝代：明

无金赂画师，幸免入宫妒。谁知出塞愁，却以无金故。望望紫台沙万里，妾无一生有二死。一死绝呼韩，一死谢天子。谋身不易谋国难，只尺眼迷青与丹，琵琶合向娄生弹。
明妃辞
作者：邵宝
朝代：明

妾行入毡帐，宠爱非汉宫。妾心有恨，千古无终穷。妾生汉宫人，妾死汉陵土。君王不知妾，妾心良独苦。去有路，还无期。君命妾，焉逃之。我思古人非我时。我恨娄奉春，不恨毛画师。
明日叠前韵
作者：邵宝
朝代：明

秀句传新岁，应知笔梦花。昏初回斗柄，春已遍天涯。有客真徐孺，多书岂邺家。朝来看草色，隐隐在根芽。
明水草堂次守溪王公韵
作者：邵宝
朝代：明

泽国连平野，青山路始分。草堂斜带水，石径细穿云。月谷三更籁，风漪万古文。主人招舞鹤，时起白鸥群。
春庭八绝句
作者：邵宝
朝代：明

三年种松五尺彊，松枝盘桓松叶长。岁寒节操久应见，春日开花清更香。偶栽梅树是红花，每岁花开对客誇。知己相看心自白，尽将颜色付诗家。菖蒲本是仙灵物，却为冰霜穴底藏。过尽东风更梅雨，水中央看婉清扬。西园移来两丛竹，千古湘皋宛旧斑。莫道吴天非楚地，主人眼底有江山。新梧树傍旧桐栽，俱自青山寺里来。几见霜黄春又绿，有诗空和凤凰台。买裁金橘短婆娑，向来洞庭风雨多。分付苍头好浇灌，莫教人力负天和。燕居亭前石子台，两株银杏一时栽。莫言未得弦歌地，画里尼山许见来。九畹新成古井田，滋兰又似赋骚年。不如无界还无数，雨露茫然太古天。
春庭八绝句·其一
作者：邵宝
朝代：明

三年种松五尺彊，松枝盘桓松叶长。岁寒节操久应见，春日开花清更香。
春庭八绝句·其七
作者：邵宝
朝代：明

燕居亭前石子台，两株银杏一时栽。莫言未得弦歌地，画里尼山许见来。
春庭八绝句·其三
作者：邵宝
朝代：明

菖蒲本是仙灵物，却为冰霜穴底藏。过尽东风更梅雨，水中央看婉清扬。
春庭八绝句·其二
作者：邵宝
朝代：明

偶栽梅树是红花，每岁花开对客誇。知己相看心自白，尽将颜色付诗家。
春庭八绝句·其五
作者：邵宝
朝代：明

新梧树傍旧桐栽，俱自青山寺里来。几见霜黄春又绿，有诗空和凤凰台。
春庭八绝句·其八
作者：邵宝
朝代：明

九畹新成古井田，滋兰又似赋骚年。不如无界还无数，雨露茫然太古天。
春庭八绝句·其六
作者：邵宝
朝代：明

买裁金橘短婆娑，向来洞庭风雨多。分付苍头好浇灌，莫教人力负天和。
春庭八绝句·其四
作者：邵宝
朝代：明

西园移来两丛竹，千古湘皋宛旧斑。莫道吴天非楚地，主人眼底有江山。
春思集古四首
作者：邵宝
朝代：明

感物多情思，借问此何时。朝霞开宿雾，高杨拂地垂。日华川上动，流莺复在兹。上山采琼蕊，君在天一涯。丹霞蔽阳景，白水满春塘。庭中有奇树，含英扬辉光。逍遥独延伫，仰视浮云翔。东风摇百草，渥露沾我裳。维昔逢休明，朝游登凤阁。端饰相招携，未尝废丘壑。且还读我书，极望无崖崿。遥心逐奔龙，双阙百馀尺。幽缄候君开，晦明如岁隔。盈盈一水间，勤思终遥夕。青春速天机，时与赏心遇。闺草含碧滋，开花已匝树。风帘入双燕，缅映石壁素。物我俱忘怀，愧无古人度。
春思集古四首·其一
作者：邵宝
朝代：明

感物多情思，借问此何时。朝霞开宿雾，高杨拂地垂。日华川上动，流莺复在兹。上山采琼蕊，君在天一涯。
春思集古四首·其三
作者：邵宝
朝代：明

维昔逢休明，朝游登凤阁。端饰相招携，未尝废丘壑。且还读我书，极望无崖崿。遥心逐奔龙，双阙百馀尺。幽缄候君开，晦明如岁隔。盈盈一水间，勤思终遥夕。
春思集古四首·其二
作者：邵宝
朝代：明

丹霞蔽阳景，白水满春塘。庭中有奇树，含英扬辉光。逍遥独延伫，仰视浮云翔。东风摇百草，渥露沾我裳。
春思集古四首·其四
作者：邵宝
朝代：明

青春速天机，时与赏心遇。闺草含碧滋，开花已匝树。风帘入双燕，缅映石壁素。物我俱忘怀，愧无古人度。
春日奉次涯翁老师
作者：邵宝
朝代：明

独坐心情病后长，已教童子任耕桑。采新时为高堂献，西自山乡东水乡。一枕羲皇午梦长，有诗不敢和柴桑。燕山青绕今京洛，却指程门望帝乡。
春日奉次涯翁老师·其一
作者：邵宝
朝代：明

独坐心情病后长，已教童子任耕桑。采新时为高堂献，西自山乡东水乡。
春日奉次涯翁老师·其二
作者：邵宝
朝代：明

一枕羲皇午梦长，有诗不敢和柴桑。燕山青绕今京洛，却指程门望帝乡。
春日寄玉林
作者：邵宝
朝代：明

春日题诗问玉林，山中春色浅还深。初鸣谷鸟乘风煖，半吐岩花坐野阴。画舫壶觞游客兴，竹垆泉水老僧心。凭君为约新晴后，绣岭堂前共一吟。
春日山中漫成
作者：邵宝
朝代：明

避风避雨梦中过，晴丽其如此日何。坐石观泉随我意，煮茶烧笋听僧歌。晚添积翠云边浅，春逐残红草上多。忽报西轩居士到，向来离恨一销磨。
春日怀僧知微
作者：邵宝
朝代：明

今雨山中未煮茶，僧房岑寂闭梅花。云心逐我俱无迹，草色逢春渐有涯。林径几时松叶满，洞门何处竹枝斜。野人持赠青藜杖，欲向吟诗社里誇。
春日怀史敏甫
作者：邵宝
朝代：明

灯夕何须卜，阴晴月在天。怀君将缩地，别我又经年。泾上晚独立，梅花春可怜。惠然如在即，重咏惠山泉。
春日新晴
作者：邵宝
朝代：明

湿烟飞不起，春雨夜来深。草色才如染，花枝半未禁。过门无俗客，击壤有新吟。独坐东亭下，熙然太古心。
春日无绪泉亭书院俱缺一至次浦文玉山行用杜韵
作者：邵宝
朝代：明

仲春风日尚微寒，两月多愁懒戴冠。雨后花催连夜赏，雪中山忆隔年看。云开平野还盘谷，石转清流更激湍。物色有馀情绪少，几时慈壸报平安。
春日独坐
作者：邵宝
朝代：明

暮春和气应，养痾亦园中。心迹双寂寞，启扉面江南。一觞虽独进，情深意弥重。桃李成蹊径，青林结冥濛。爱而不可见，永怀求羊踪。
春日登莫氏溪山清兴楼
作者：邵宝
朝代：明

笑惊四纪再登楼，画里青山亦白头。况我在朝还在野，似渠宜夏复宜秋。漏春梅柳原应蚤，负郭林塘本自幽。愿与主人同寿域，一年一话海添筹。
春日观画于成汝从宅
作者：邵宝
朝代：明

龙眠猎骑云湖菊，笔底风神眼底稀。春日石鱼湖上雪，坐怜清赏几添衣。
春日访知微门焉未应诗以嘲之
作者：邵宝
朝代：明

剥啄应松声，客去僧未起。僧病一春过，老却山中杞。
春日访莫如山不遇
作者：邵宝
朝代：明

南郭沙边一系舟，山亭步转更登楼。仆知旧事问能荅，客有馀情行复留。背谷且看花独放，隔林曾听鸟相求。主人试屐今何处，应在龙峰最上头。
春晚独步
作者：邵宝
朝代：明

萋萋春草繁，夕阴结空幕。升月照帘栊，旷野增寥索。纤纤如玉钩，夜移河汉落。众星环北辰，悠悠方仪廓。安得恒逍遥，游原采萧藿。
春水寿王郡侯
作者：邵宝
朝代：明

怀李楼前春水深，郡公多暇重登临。长江对我一杯酒，白日在天千古心。笔无留翰汉老吏，诗有馀才唐正音。年来初度未须祝，手植甘棠新作阴。
春江曲
作者：邵宝
朝代：明

春色将归去，江南草正新。南风亦何意，偏脑欲归人。
春满东郊图赠游二尹
作者：邵宝
朝代：明

东郊昨夜春风起，千挺琅玕烟雨里。箨龙隐地惊新雷，踊跃出土如相催。旧干凌云方未艾，新枝头角居然在。章江西来浪捲空，此君得水应为龙。丞哉负君君自玉，哦松之馀无不足。我昔知君今更深，为君题画输君心。君不见息斋墨妙君须识，虚心如竹贞如石。
春野卷
作者：邵宝
朝代：明

白洲千载笔，春野百年心。云白山无际，草青江有浔。杖藜乘晚霁，鼓瑟散寒阴。人去遗书在，悠然怀古今。
春雪独坐
作者：邵宝
朝代：明

春雷还见雪，二月不胜寒。山色愁频望，梅花笑独看。窖蒲柔怯盎，畦菜冻羞盘。庭草青如许，因渠更倚栏。
昭明太子读书台
作者：邵宝
朝代：明

江左风流在，前梁复后唐。壁分新竹色，台散旧芸香。迹与仙风远，名随佛日长。澄湖回首地，云水一茫茫。
是日检箧得公壬戌和宝哭徵伯诗
作者：邵宝
朝代：明

悲歌当哭不论诗，长忆先生哭子时。今日又兴天下恸，他年真拜古人师。涛驱东海曾于砚，石采西山故可碑。一念九原应未暝，白头亲尚在慈闱。
昼坐偶成
作者：邵宝
朝代：明

两月悭诗到社中，日长应负绿阴风。病多自笑药无力，步少不知筇有功。五里汲泉将石子，一春戒酒谢山翁。故人送笔能留在，点易台高对晚峰。
显上人送茶题扇荅之
作者：邵宝
朝代：明

祛暑方静坐，茶来清我心。铜槃小泉石，绿树一堂深。
显公房夜坐
作者：邵宝
朝代：明

两宿禅房不问禅，夜深无事足高眠。西山松竹东山月，共作清凉到榻前。
晁错墓
作者：邵宝
朝代：明
体裁：古风

晁公颍川产，墓在城东隅。顾兹一抔土，尔来千载馀。中更几兵戈，不与荒城俱。公计不庇身，朝议夕就诛。我昔读公传，亦尝笑其愚。岂有身后谋，犹能庇邱墟。大愚见深忠，耿耿固不渝。而况公论在，信史有特书。自今重封植，永久期无虞。
晒书
作者：邵宝
朝代：明

连日晒书如晒麦，人间耕学本来同。一经偶尔头垂白，万卷徒然腹自空。今古遗文随世变，圣贤精义与天通。漫酬宾客无虚问，乡里犹传邵二翁。散帙容春旧馆东，今年事与去年同。何人解使风驱暑，吾道真逢日丽空。灵药一丸非手制，仙槎万里有心通。长怀五老峰前地，曾与藏书作主翁。
晒书·其一
作者：邵宝
朝代：明

连日晒书如晒麦，人间耕学本来同。一经偶尔头垂白，万卷徒然腹自空。今古遗文随世变，圣贤精义与天通。漫酬宾客无虚问，乡里犹传邵二翁。
晒书·其二
作者：邵宝
朝代：明

散帙容春旧馆东，今年事与去年同。何人解使风驱暑，吾道真逢日丽空。灵药一丸非手制，仙槎万里有心通。长怀五老峰前地，曾与藏书作主翁。
晓发南浦
作者：邵宝
朝代：明

西山南浦隔江流，又作新春第一游。舟趁微风斜渡水，舆穿宿雾漫经邱。此行更切真才望，何处还多丽景收。东向匡庐兴无限，五峰青点白云头。
晓起
作者：邵宝
朝代：明
体裁：五言律诗

拭眼将观雪，翻成听雨吟。暑寒元有候，天地亦何心。岭洒松间细，邱沾麦处深。几时还集霰，三白抵千金。
晓起
作者：邵宝
朝代：明

拭眼将观雪，翻成听雨吟。暑寒元有，天地亦何心。岭洒松间细，邱沾麦处深。几时还集霰，三白抵千金。
晓起用前韵
作者：邵宝
朝代：明

苦调无饶语，长歌复短歌。寒知春每尔，雨问夜如何。僻巷门常静，新晴客渐多。感时惊物色，青草长东阿。
晚凉
作者：邵宝
朝代：明

晚凉幽兴为谁多，闻道灵旗巳渡河。露咽微吟还蟋蟀，雨添新韵到蕖荷。窗前梦醒风初定，枕上诗成月己过。从此炎蒸应尽退，不须频问夜如何。
晚坐有怀
作者：邵宝
朝代：明

新雨晴，新月明，道人移坐临前庭。东邻偶有琅璈声，墙西双鹤相和鸣。欣然起步春衣轻，石子阶边莎草生。松花欲黄蒲叶青，可人不来空复情。
晚坐超然堂
作者：邵宝
朝代：明

九月花开菊正黄，今年时物应秋光。无诗可拟登高赋，有酒还登望远堂。径转东南须策杖，岩朝西北合焚香。晚林霁色红犹浅，更待西风一夜霜。
晚至临清
作者：邵宝
朝代：明

汶水穷诸闸，西来更卫川。堤黄犹有柳，浸白已无莲。驿骑冲残日，城鸦起宿烟。时时闻盗警，烽火似三边。
晚酌吴太史新第用送吴中孚韵
作者：邵宝
朝代：明

晚凉乘月到新居，庭院无尘意有馀。不信故人千里隔，可教今夜一尊虚。清风六月仍留卷，淫雨三秋未报书。水接长空山满地，天涯有客独知予。
暑坐追次文正公韵怀守溪先生
作者：邵宝
朝代：明

深堂昼日坐萧然，兴至行吟倦复眠。水石簋清手自击，海天亭远梦相牵。客谈鹿洞已无分，人忆蠡湖还有边。高秋拟上莫釐顶，已办买舟三百钱。
月下推篷看梅卷
作者：邵宝
朝代：明

梅花本幽贞，月下更奇绝。推篷何处舟，孤山夜来雪。
月中对菊口占二绝
作者：邵宝
朝代：明

雨中曾向东邻看，月下南邻又送来。数本秋花千古兴，一尊须为故人开。南邻索菊东邻送，只欠江州酒榼来。数月苦心三日赏，一般清艳两家开。
月中对菊口占二绝·其一
作者：邵宝
朝代：明

雨中曾向东邻看，月下南邻又送来。数本秋花千古兴，一尊须为故人开。
月中对菊口占二绝·其二
作者：邵宝
朝代：明

南邻索菊东邻送，只欠江州酒榼来。数月苦心三日赏，一般清艳两家开。
月夜
作者：邵宝
朝代：明

长怀七月望，赤壁有人游。此夜复明月，吾亭如小舟。笛声兼籁起，槎影带星流。客动登高兴，台峰最上头。
月夜怀素翁
作者：邵宝
朝代：明

南海沧波远，东山宿雾深。清秋连夜月，吾道百年心。勿药闻新报，无弦对古琴。相思不相见，青壁一千寻。
月夜送客
作者：邵宝
朝代：明

酣饮其如客去何，冉泾桥畔漫经过。惟君画妙心偏苦，而我居閒鬓亦皤。巷柝有声人语静，塔灯无影月明多。中秋更起登台兴，古华峰前一浩歌。
月岩
作者：邵宝
朝代：明

岩岩千仞江边石，海月高时影在波。有客吹箫非赤壁，主人高兴夜如何。
月正四日至山中
作者：邵宝
朝代：明

晓出城门望九峰，风光处处与人逢。不知雪后春多少，绣岭庭前看种松。
有客赠传神张泽民
作者：邵宝
朝代：明

有客来从东海湄，笔弄丹青自得师。囊中二像示我亦草草，我于斯人如见之。溪翁本丰颔，匏翁故多髭。有神乃在髭颔外，予尝得之朝省委蛇时，客之此艺何太奇。客言我先祖，曾荷文皇知。百年貌得几名士，至今海内声犹驰，不才方愧裘与箕。今予为亲归，早卧江南野。有形未能图，有影何须写。君今传我神，谁谓非我者。君归海上超世尘，应将此纸持示人。寻常倘有知我者，谓我今吾真未真。
有待
作者：邵宝
朝代：明

芳洲草青青，云水半吞吐。前船已过湖，还听后船橹。
有怀彭司马
作者：邵宝
朝代：明

司马西归塞雾深，近来才得便风音。数千里外停云思，三十年馀伐木心。寤寐不忘天咫尺，经纶未了岁侵寻。凭君为吊南阳墓，正气曾闻托醉吟。
有所思
作者：邵宝
朝代：明

兰荣一何晚，向风长叹息。褰裳欲从之，磷磷水中石。西游咸阳中，入道逢深识。驾鸿乘紫烟，高举振六翮。
望东莱墓
作者：邵宝
朝代：明

内白亭边墓道开，瓣香深拟拜东莱。风雩有象公何在，棠树无歌我却来。两月近思真定本，千年大事未终裁。白云回首山中寺，寒日荒荒径满苔。
望云卷
作者：邵宝
朝代：明

龙山一片云，万古白未了。松楸谁家坟，青青倚孤峤。望云起孝思，无间昏与晓。我怀狄梁公，清风满华表。
望云庵为林提学题用素翁韵
作者：邵宝
朝代：明

白石山前云气深，有时飞起有时沈。太行顶上南回首，千里慈闱隔岁心。黄河东绕太行深，云薄西峰日未沈。万里乾坤同一慨，北南行止两无心。
望云庵为林提学题用素翁韵·其一
作者：邵宝
朝代：明

白石山前云气深，有时飞起有时沈。太行顶上南回首，千里慈闱隔岁心。
望云庵为林提学题用素翁韵·其二
作者：邵宝
朝代：明

黄河东绕太行深，云薄西峰日未沈。万里乾坤同一慨，北南行止两无心。
望庐山
作者：邵宝
朝代：明

昔年登少室，我眼凌北州。迩来十年馀，复作匡庐游。匡庐表南服，盘据长江流。望之百里外，势与云俱浮。五老未能辨，怀仙入冥搜。明朝杖碧玉，飞上高峰头。
望庐山用旧韵
作者：邵宝
朝代：明

曾从王守问山庵，神思飞驰不自堪。有意一亭携客赏，无言五老拟禅参。朝宗江汉心初北，梦寐烟霞眼正南。我忆旧游多述作，凭谁刻向卧龙龛。
望瀑布亦用李韵
作者：邵宝
朝代：明

昔闻地中山，今见天上水。对日生虚明，光照数百里。声将助雷行，势欲随云起。矫矫白玉龙，人立烟霞里。飞流何其雄，不受神禹功。净洗下界浊，无言归太空。精灵忽旁射，秀色溢厓壁。动荡元化机，落星不为石。观水复观山，万古心自閒。愿借一泓清，鉴我尘外颜。布邪可剪裁，衣被尽世间。
望白鹿不克至
作者：邵宝
朝代：明

白鹿山人旧结庵，胜游寥阔思何堪。也知云壑风泉在，却与田夫野老参。十里舆从双涧北，三间亭对五峰南。宗儒更想瞻依地，高座凝尘共一龛。
望龟峰
作者：邵宝
朝代：明

望里龟峰寺，幽寻路可穷。风尘四壁外，天日一方中。水曲真疑断，云盈不碍空。往来题未了，独立叹神功。
朱仙镇
作者：邵宝
朝代：明

绣旗扬扬出朱仙，中原王气熄更然。敌军万骑鸣归鞭，故宫遗庙在眼前，奈何忽有金牌宣。金牌宣，事甚迫。将之南，将之北，南为吾君北社稷。敢言君重社稷轻，彼奸在侧方经营。社稷无功君有罪，到头两事恶乎成。岳将军，决南行。南行即就死，死不愧臣子。
李尚宝寄文正公遗书至
作者：邵宝
朝代：明

死后谁知尚有书，符台缄至益沾裾。曾知此意吾多负，敢谓今人我不如。春服从游诸子在，夜堂歌咏几年馀。篝灯再检平生藁，秋雨江南叹索居。
李惟正燕予通州漕府感旧有述追怀张中丞邦镇
作者：邵宝
朝代：明

旧馆苔荒郭外坡，故人相约又来过。昔年盟有莺声在，它夜诗如树影何。东道意勤三设燕，南风调远一赓歌。却怀襄野经行地，沙草茫茫隔潞河。
李絅庵渠南一老亭
作者：邵宝
朝代：明

诗名晚岁满江南，却向渠南小结庵。尘起污人聊作界，客来看竹亦容参。迹如盘谷还嫌僻，计似菟裘已绝贪。不用丹青写行乐，白头临水影涵涵。
李车驾行
作者：邵宝
朝代：明

李车驾，奉玺书，西行入关到边隅。驾言数马阅牧地，要穷利病实与虚。有疏驰达承明庐，镇将不敢沮，藩吏不敢拘，揽辔四顾意有馀。李车驾，中州豪。读书万卷志当世，排云阊阖曾鸣号。奈何落落不谐俗，不为台谏为郎曹。朝回闭阁日静坐，簿领之外更有经济为心劳。李车驾，才瑚琏，声球琳。大司马，知君深，千钧重任他日须君任。等閒一使亦易事，中有至意试君以百年未断之盘错，历君以万里未极之岩嵚。登台长啸望西北，秦城莽莽汉关磊磊吊古还思今。挥君贾生涕，动君杜甫吟。收罗胜槩入胸臆，不数双璧千黄金。李车驾，须早返。落花如云春色晚，风光去人不可挽。宗社万年计，庙堂四海忧。车驾，车驾，何以为今谋。
杭太仆东卿自滁阳以诗来慰次韵答之
作者：邵宝
朝代：明

十年京国斯文谊，千里滁阳一纸书。老去节应惟义重，世间物总是身馀。还将旧篆题新树，已作新堂换旧居。更有高篇吟且讽，向来愁思尽消除。
杭方伯世卿登我龙山不克奉陪
作者：邵宝
朝代：明

百里荆溪十载违，相逢谁道旧情非。病如梦里予初寤，画在诗中子亦归。两地青山歌响应，一星南极望依微。凭君再订登高约，听罢沧浪共振衣。
松下作二首
作者：邵宝
朝代：明

泉流古松下，松影流不去。时方望云霓，谁留卧龙住。孤笛横秋江，一声山月白。芦花起天风，萧瑟溪南北。
松下作二首·其一
作者：邵宝
朝代：明

泉流古松下，松影流不去。时方望云霓，谁留卧龙住。
松下作二首·其二
作者：邵宝
朝代：明

孤笛横秋江，一声山月白。芦花起天风，萧瑟溪南北。
松坛午坐与送茶诸僧
作者：邵宝
朝代：明

竹里风来生昼凉，况逢时节近端阳。也知城外尘能少，却道山中日更长。云壑飞泉频倚杖，松坛磐石漫焚香。老僧供茗浑忘味，好向嵩峰问溥光。
松棚歌奉次涯翁先生
作者：邵宝
朝代：明

涯翁壮游尽南东，品题到处皆留踪。老閒逸事情亦钟，笔底云气成巃嵷。乾坤奇观此卷中，有歌落落称棚松。眼前烟雾如郁葱，野无夏屋胡为幪。胡不梁柱明光宫，君子若人能固穷。周旋地占五十弓，脱去尘土将腾空。上辞鹳鹤下蛇虫，天留奇崛当严冬。实看纠结虚玲珑，蟠根定与东海通。不然何以游群龙，在渊在陆天机同。多言莫如图画工，神品妙得吟哦功。使君骢马缨垂红，偶入野寺披蒙茸。閒将手剔古苔封，行遍天涯亡是公。几回世上儿成翁，青云后拥风前冲。工师过眼徒憧憧，岂复斤斧遭樵童。松兮如鸟已出笼，时来贵客僧鸣钟。寻常曲直嗟麻蓬，谁将此物惊盲聋。涯翁诗成五色虹，突然平地起危峰。南来吏牍兼诗筒，知音千里如相逢，雅哉淇澳非卫风。
松风阁坐圆金方益二僧和莫东川诗来呈用韵赏之
作者：邵宝
朝代：明

母怪侏㒧语杂华，静中禅却自成家。石庵故有诗题竹，雪老曾闻榜说茶。三日天能留阁雨，一杯吾亦对山花。秪应便放中秋棹，黄阜墩边倚月沙。
松风阁坐圆金方益二僧和莫东川诗来呈用韵赏之
作者：邵宝
朝代：明
体裁：七言律诗

母怪侏俪语杂华，静中禅却自成家。石庵故有诗题竹，雪老曾闻榜说茶。三日天能留阁雨，一杯吾亦对山花。秪应便放中秋棹，黄阜墩边倚月沙。
松风阁夜宿
作者：邵宝
朝代：明

不宿山中已二年，老僧还话二年前。戏移片石真奇迹，笑却千金是隐缘。半夜未眠泉远滴，四山无籁月孤悬。明朝更与王山长，点易台端望海天。
松风阁次韵
作者：邵宝
朝代：明

出郭初闻县阁钟，西林东日破朦胧。我于寺主元无约，诗与禅家各有宗。三伏炎蒸须谢客，四朝衰懒合明农。相逢若问来何早，欲向风前听古松。
松风阁赠方昆山用顾与成韵
作者：邵宝
朝代：明

石鼎诗成向我歌，听松楼外竹为窝。风烟逸望三江远，湖海清谈一夜多。云近不知山是否，雨深还问月如何。相逢莫讶辞官蚤，鬓发萧萧短更皤。
松风阁追次秦中斋韵
作者：邵宝
朝代：明

一木还将古殿支，真公五叶又逢师。閒云锡远心初定，净水瓶深手自持。南涧浚泉寻石窦，西林望月倚松枝。旧庵更有新楼阁，淮海先生为作碑。
松风阁追次莫东川韵二首
作者：邵宝
朝代：明

倚天松不受风摇，白鹤回翔似有招。何处客来忘此阁，故人诗在忆同朝。采苓每带云双屐，供石时添水一瓢。莫道山中无语者，老僧送罢又逢樵。石畔青梧正有华，白云深处问僧家。壁葭梦远犹疑画，垆竹盟寒不为茶。绣岭峰回松起籁，黄梅时尽雨如花。流泉东入蓉湖去，遥听滩声走碧沙。
松风阁追次莫东川韵二首·其一
作者：邵宝
朝代：明

倚天松不受风摇，白鹤回翔似有招。何处客来忘此阁，故人诗在忆同朝。采苓每带云双屐，供石时添水一瓢。莫道山中无语者，老僧送罢又逢樵。
松风阁追次莫东川韵二首·其二
作者：邵宝
朝代：明

石畔青梧正有华，白云深处问僧家。壁葭梦远犹疑画，垆竹盟寒不为茶。绣岭峰回松起籁，黄梅时尽雨如花。流泉东入蓉湖去，遥听滩声走碧沙。
林泉家庆歌
作者：邵宝
朝代：明

地官为诗寿外姑，却作林泉家庆图。林泉谁欤地官舅，家人大义宜从夫。伟哉林泉五男子，女子子孙仍倍此。孺人稀寿正康彊，玉树芝兰满庭戺。塘庄第宅森相联，板舆胜日相周旋。四时和气入盂鼎，山果甘脆江鱼鲜。向来家法主母贤，诸郎承业今蕃延。诗书礼乐久成习，长似林泉未老年。百年志体真两得，一杯春酒人争先。此时母也谢未许，方忆林泉偕笑语。朝看调膳暮问衣，秋阅登禾春弄杼。母兮此心上有皇天知，报以诸福更百千岁如一时。贤甥地官祝在图与诗。君不见萱花丛开傍慈竹，忧怀释尽长对猗猗菉。
林见素翁寄沙鱼翼
作者：邵宝
朝代：明

远致沙鱼翼，山亭见海天。银丝抽出细，韭叶藉来鲜。制法留新简，尝时赋短篇。若人南斗重，风味亦堪传。
树儿埋之明日视冢还有感
作者：邵宝
朝代：明

老年悲不得，恸哭付长歌。也自吾庭在，其如嘉树何。山林游兴少，风雨梦魂多。最是伤心处，新邱在涧阿。
梦希翁
作者：邵宝
朝代：明

云顶仙人入我梦，玉台之冠杖青藜。不知此地是何所，山水满坐风披披。仙人命予歌古诗，把酒向天天听之。平生意气重韩孟，壮大何以酬相知。仙人仙人今茹芝，清时吏隐非予谁。春秋经世二三策，化作水上沧浪词。沧浪清浊两言足，仙人一笑天无涯。笑声到耳惊梦破，惟见寒月悬松枝。
梦松露公
作者：邵宝
朝代：明

几杖相从十载前，东曹斋阁故依然。远书泪落西江水，旧梦心悬北阙天。秋渚孤鸿还信信，春风嘉树自年年。平生手疏遗编在，海内于今已有传。
梦药诗
作者：邵宝
朝代：明

醉后谢山翁，梦中闻地瘿。仙人戴唐巾，飘飘发垂领。口诵复掌画，除子旧疾疢。觉来检草经，逢人辄言请。尔来数月馀，笑我捕风影。人从芜湖来，自谓能记省。此物出巴陵，近始露茫颖。不知掘者谁，殆如金出矿。或将汤液之，神功在俄顷。某也病中风，不死亦天幸。林居十五年，吾亦爱吾胫。从兹矢长服，不敢一日屏。
棕蒲
作者：邵宝
朝代：明

棕榈根老久应捐，漫托昌阳为引年。露下高天秋涧冷，山中人作水中仙。棕本栽蒲故有之，水边石畔斗新奇。相逢若问通仙否，直待形容变尽时。
棕蒲·其一
作者：邵宝
朝代：明

棕榈根老久应捐，漫托昌阳为引年。露下高天秋涧冷，山中人作水中仙。
棕蒲·其二
作者：邵宝
朝代：明

棕本栽蒲故有之，水边石畔斗新奇。相逢若问通仙否，直待形容变尽时。
楚江渔父图
作者：邵宝
朝代：明

有臞一夫立荒浦，人云三闾问渔父。楚江风景是邪非，而况原心越千古。原心上有先王知，天地可质中无疑。夫岂不解渔父意，扬波歠醨焉用之。物无滞碍能推移，是圣者事吾何知。苍苍故吾山，湛湛故吾水。宗国如何吾病矣，九死侵寻无一是。苍梧帝远天阍幽，上下四方徒远游。云骖风驾倏万里，归来江上令人愁。长揖向渔父，渔父难与谋，誓将鱼腹为狐邱。君不见沧浪歌，渔父去，烟雾茫茫不知处。
次乔考功种竹
作者：邵宝
朝代：明

考功忆南曹，新竹旧所艺。岁寒凡两经，不见霜雪厉。虚怀效前修，浅薄谅非计。斐然淇水涯，千秋一根柢。独立良可嘉，群居亦何戾。体疑墨君诬，用笑楮生敝。城中地如金，省庭更难诣。植之固由人，长养荷天惠。醴酒散馀酣，医俗得妙剂。等閒供听观，淡中有真丽。风清玉声流，月暗金影翳。结实虽未成，凤鸟或来憩。主人道眼明，许与松齐岁。岂无一视心，馀卉直柔脆。我将节下题，相过及春霁。
次作之
作者：邵宝
朝代：明

鄱湖木落天雨霜，故人西来故意长。剧谈今古每半夜，漫阅乾坤还一阳。也知白鹿昔年梦，却忆紫阳何处乡。劝君且束旧诗卷，回首春风踏去航。
次侯明府九日游惠泉
作者：邵宝
朝代：明

病不登高数负秋，却怜令尹此閒游。清知流水山中出，远见云飞海上浮。僧具袈裟惟茗供，客过方丈有诗留。秪应稼穑关心在，莫话忘机欲对鸥。
次侯明府登湿云亭
作者：邵宝
朝代：明

两载忧民太瘦生，偶乘秋兴试山晴。路过野寺云初湿，人在危厓鹤共清。有石尽堪他日颂，此泉真与我心盟。大夫能事登高赋，莫讶天风起旆旌。
次南沙宿惠山寺
作者：邵宝
朝代：明

才阁南沙榻，乘閒我又来。为谁山有月，从此径无苔。霜怯千年树，云低百尺台。题名忘岁月，岩畔桂初开。
次南沙谢菜
作者：邵宝
朝代：明

敢誇异种出云南，老圃新畦也自堪。击节有谁知此味，介君能辣白能甘。
次卢师陈感事一绝
作者：邵宝
朝代：明

五月新堤筑未成，低田愁听桔槔声。只因多却黄梅雨，不是人间地不平。
次吴匏翁谢冯廷伯送惠泉韵
作者：邵宝
朝代：明

我爱冯龙厓，视山如画屏。视泉复如酒，有量元泓渟。竹炉效僧海，一煮尽一瓶。朝朝亦暮暮，相对双眼青。细酌入肺腑，洒然涤膻腥。北燕又南粤，观水记所经。惠通万里外，不似渭属泾。昔人作水记，高调声泠泠。水行大地中，有穴无人铭。君行一尝饮，却忆漪澜亭。梁溪带蓉湖，飘然昼扬舲。痛饮三百杯，醉向泉头停。携垆试煎法，如酿新春醽。饮罢更须汲，一童负双瓴。回视世间物，洪波泛轻莛。高情漫为戏，题诗谢园丁。夕斋待明月，禅灯坐青荧。试诵卢仝歌，山僧或来听。竹枝弄云影，松花递风馨。石床独高卧，月上人初醒。尝闻黄河源，有海名为星。于江复于海，一泻不计龄。悟泉未为悟，惺泉未为惺。烦君奠山堂，陆羽故有灵。
次吴太史雪中见寄
作者：邵宝
朝代：明

玉河东下似山阴，骑马如船雪满襟。吏散偶忘前日约，诗来真见故人心。寒侵松骨知多少，春入梅腮定浅深。欲赋琼瑶报佳贶，独怜才短负知音。
次孙司勋种松
作者：邵宝
朝代：明

观树如观民，岂不试故艺。勋曹庭中松，植难果谁厉。公为百年谋，乃徇一朝计。知乎向来非，勤搔动浮柢。揠苗信轲书，免归僮仆戾。元气天地间，万木未尝敝。吾心有妙机，到此深造诣。况当春雨时，点点荷嘉惠。一培一灌之，缓急在调剂。新梢隐孤高，短叶露修丽。虽无虬龙姿，白日弄阴翳。主人退自公，往往成小憩。奇哉拔地材，卓尔倚天势。作诗告方来，植也自兹岁。桃李正芳华，何心较坚脆。请公看岁寒，雪馀晚峰霁。
次崔世兴西郊韵
作者：邵宝
朝代：明

炎风吹雨满山阳，正想西园七月凉。医国自知投药苦，登山犹怪赋诗忙。篇章独得君多有，几杖相从我亦尝。抚卷匆匆又陈迹，江湖回首寸心长。
次幸庵彭司马寄吴宪长
作者：邵宝
朝代：明

司马登廷昼接三，閒情及我我何堪。梅花陇外嫌疏阔，萱草堂前愧旨甘。望日直从双阙下，观风曾到两峰南。他年出将成功地，时雨亭高酒半酣。
次曹司谏谢新辟山路
作者：邵宝
朝代：明

独将杯酒酹山灵，癖向山林愧老生。何限险夷俱往事，但关邪正尚多情。草随路辟愁为间，泉逐渠流喜不盈。谏院有诗如劝力，嘤嘤鸣鸟是佳声。
次朱士光见寄
作者：邵宝
朝代：明

百年文字偶相知，情到南畿按节时。淮郡竟烦长孺卧，长沙益起贾生悲。蛾眉众诼非今日，豸角群邪有夙期。千里鹤坡何处所，秀江回首不胜思。
次杜地官游惠山
作者：邵宝
朝代：明

閒登山阁上，纵目九峰巅。有兴还题石，多情更饮泉。云栖追旧梦，风景入新联。异地应同调，吾曾守颍川。
次杨仪部韵题陆章丘卷
作者：邵宝
朝代：明

信州分司方晓起，忽闻客报惊我耳。江边揖罢始知君，何不先驰书一纸。与君登第俱少年，俯仰于今几星纪。中间往往见文章，出入韩苏窃钦企。君才磊落滞州县，上书再至长安邸。也知造物能戏人，拂袖归欤卧乡里。登临到处兴不穷，手向林园植桐梓。古人固有神仙流，今人如君亦其比。不然落笔对宾客，挥霍风云乃如此。寒冰玉壶秋在悬，鼎腹笑杀彭亨豕。等閒解摈不足作，聊复群游向吴市。酒酣拔剑思益豪，望入湖天极茫瀰。功名有地重弹冠，富贵无人轻脱屣。大江西南五老峰，万年青落鄱阳水。山中尘远多神仙，闻君欲来招更傒。载赓李白香炉篇，肯后前人作山耻。余官兼领白鹿洞，台石琼瑶席云绮。停车一坐数十日，跫然空谷欣闻履。留君同游君不住，为君作歌歌浩矣。
次杨支硎题惠山泉韵
作者：邵宝
朝代：明

公来多逸兴，胜赏独于斯。水德元无滓，山灵故有知。泠深方汲绠，瀑远自降旗。古调谁能和，风湍下石池。
次杨淡成
作者：邵宝
朝代：明

去年雁早曾闻赋，今赋还闻雁晚来。信入上林云有路，居空彭蠡水无陔。独看黄菊疑秦令，未猎长杨愧汉才。莫道喘牛非我问，饭牛歌罢自生哀。
次杨澹成新春感怀韵
作者：邵宝
朝代：明

喜雪还愁雪，人将谓我何。不堪雷太蚤，况复雨兼多。黄鸟声全涩，红梅色半酡。凭谁吹古律，一笑转阳和。
次杨邃庵先生留别二首
作者：邵宝
朝代：明

百尺高台傍寺门，杜陵秋兴此犹存。赠行独愧清风句，留坐还依古树根。星共北辰双阙近，山连西岳一峰尊。明朝旌节投何处，望断秦云眼欲昏。雨馀风叶飞长林，使君别去愁难任。也知鸣铎自天意，肯谓乘轺非我心。燕山青连北极近，渭水东入黄河深。请看祖席半门下，它日被褐今朝簪。
次杨邃庵先生留别二首·其一
作者：邵宝
朝代：明

百尺高台傍寺门，杜陵秋兴此犹存。赠行独愧清风句，留坐还依古树根。星共北辰双阙近，山连西岳一峰尊。明朝旌节投何处，望断秦云眼欲昏。
次杨邃庵先生留别二首·其二
作者：邵宝
朝代：明

雨馀风叶飞长林，使君别去愁难任。也知鸣铎自天意，肯谓乘轺非我心。燕山青连北极近，渭水东入黄河深。请看祖席半门下，它日被褐今朝簪。
次浦文玉夏日遣怀
作者：邵宝
朝代：明

午风清爱葛为袍，销尽炉薰政寂寥。愁里得诗如客到，梦中观物笑僧骄。三年病合投閒计，十里游辞避暑招。有曲和君还自已，古琴疏越未堪调。
次浦文玉对池荷
作者：邵宝
朝代：明

超然不见埃，池上见花开。华岳诗中望，庐峰梦里回。江湖吾道在，坛席若人来。逸调难为和，天工自剪裁。朝露洒炎埃，红渠相映开。色深从水出，香远遂风回。华国将移去，怀人幸折来。江南多旧曲，知是女郎裁。
次浦文玉对池荷·其一
作者：邵宝
朝代：明

超然不见埃，池上见花开。华岳诗中望，庐峰梦里回。江湖吾道在，坛席若人来。逸调难为和，天工自剪裁。
次浦文玉对池荷·其二
作者：邵宝
朝代：明

朝露洒炎埃，红渠相映开。色深从水出，香远遂风回。华国将移去，怀人幸折来。江南多旧曲，知是女郎裁。
次王朝言
作者：邵宝
朝代：明

有怀自遣坐新凉，昼漏沈沈静里长。千里乡关频入望，两年朝省漫随行。云迷晚渚花犹隐，风入秋林树亦狂。我忆美人元不远，蒹葭空赋露为霜。
次王郡公煎茶行
作者：邵宝
朝代：明

今之诗伯溪上翁，六年为郡声隆崇。一清如水比泉德，馀兴却慕茶仙风。贪夫见公不自省，公眼白兮心非瞢。诗来遣吏问茶法，茶法酒法将无同。酒成曲糵过乃敝，酒之甘苦茶淡浓。竹炉石鼎文具耳，妙手只在调和中。大才于物无不可，岂以一艺称诗工。何时鼎鼐入公手，汉室行徵黄次公。惠山泉上节屡驻，甘棠勿伐何丛丛。公虽爱酒不如晋，茶乎谁许唐人仝。二泉山人爱泉者，欲茶每与山僧假。芝歌未已复茶歌，共喜山中得风雅。饮公醇者西坡笃，读书茶经犹不足。烹煎未解吾何言，愿乞吴翁为君告。吾泉上人不欲多，西推山瀑东江波。仲尼饮水别无法，此味不知今若何。
次白洲公
作者：邵宝
朝代：明

且临岘首吊羊公，回首台阶近九重。千丈厓堪供巨笔，一杯酒为庆奇逢。谢安山卧曾江左，召伯风行又陜东。麟阁峥嵘它日地，丹青能写汉臣功。
次答马巡按留别
作者：邵宝
朝代：明

达也非吾事，高楼鸟欲窠。湖光迎月起，壁影送云过。秋老径边竹，春深洞口萝。勘书多暇日，时和野人歌。
次见素翁送子
作者：邵宝
朝代：明

雪馀诗到病夫惊，素老丰姿纸上盈。笑折梅花伴孤咏，海风吹月不胜清。爱才成癖谓公偏，吐握曾闻古下贤。嗟我怀人无所报，一罂将汲惠山泉。劝驾南来雪满山，到吴先慰病中閒。而翁爱我时飞劄，更有清言在梦间。庭训看来字字真，老于吟咏转精神。沧洲吾道平生语，不道苍生望在身。策名方际风云会，问道须从水陆宜。山下出泉庭训在，百回千折定东之。久矣闻君一见之，雪消东渚晚舟移。百年家学重敷对，臣子孤忠天地知。用世无能且病身，却劳长者寄书频。慈闱春酒堪时献，岁有山田亦未贫。
次见素翁送子·其一
作者：邵宝
朝代：明

雪馀诗到病夫惊，素老丰姿纸上盈。笑折梅花伴孤咏，海风吹月不胜清。
次见素翁送子·其七
作者：邵宝
朝代：明

用世无能且病身，却劳长者寄书频。慈闱春酒堪时献，岁有山田亦未贫。
次见素翁送子·其三
作者：邵宝
朝代：明

劝驾南来雪满山，到吴先慰病中閒。而翁爱我时飞劄，更有清言在梦间。
次见素翁送子·其二
作者：邵宝
朝代：明

爱才成癖谓公偏，吐握曾闻古下贤。嗟我怀人无所报，一罂将汲惠山泉。
次见素翁送子·其五
作者：邵宝
朝代：明

策名方际风云会，问道须从水陆宜。山下出泉庭训在，百回千折定东之。
次见素翁送子·其六
作者：邵宝
朝代：明

久矣闻君一见之，雪消东渚晚舟移。百年家学重敷对，臣子孤忠天地知。
次见素翁送子·其四
作者：邵宝
朝代：明

庭训看来字字真，老于吟咏转精神。沧洲吾道平生语，不道苍生望在身。
次许给事启衷九日感怀因以为赠二首
作者：邵宝
朝代：明

南极开天诏，春来万物苏。节随星动速，槎向海浮迂。鲲运溟风翼，龙收渥水驹。故园聊暂驻，松菊未曾芜。贾涕频封疏，因诗复一号。风尘人落落，江汉日滔滔。径晚菊生色，庭秋鹤毨毛。玉峰青琐外，何处赋登高。
次许给事启衷九日感怀因以为赠二首·其一
作者：邵宝
朝代：明

南极开天诏，春来万物苏。节随星动速，槎向海浮迂。鲲运溟风翼，龙收渥水驹。故园聊暂驻，松菊未曾芜。
次许给事启衷九日感怀因以为赠二首·其二
作者：邵宝
朝代：明

贾涕频封疏，因诗复一号。风尘人落落，江汉日滔滔。径晚菊生色，庭秋鹤毨毛。玉峰青琐外，何处赋登高。
次郑司马留别中朝诸老韵
作者：邵宝
朝代：明

公去还于国有禆，清风满路出郊迟。乾坤直道春秋在，臣子孤忠庙社知。一夕笑谈真不偶，百年行止复何疑。二泉亭上山如画，更与诗翁作后期。
次陈御史秉衡
作者：邵宝
朝代：明

六载巢居是此州，诗中牖户愧绸缪。也知廊庙多公论，敢为江湖有远忧。千里忽逢桓典马，一朝如上李膺舟。吹嘘幸赖东风力，寸木应教重万牛。
次韵寄陆兵侍
作者：邵宝
朝代：明

仗剑风尘地，皇言属汝为。一书知胜算，三月定还期。露檄晨驰遽，围棋夜卧迟。凯歌催布谷，草绿雨丝丝。
次韵寿刘鸿胪
作者：邵宝
朝代：明

望隆卿寺自郎曹，昼锦乡邦驻羽旄。六十再看尧陛荚，寻常争赋汉宫桃。江湖大观还龙窟，雨露新恩且凤毛。东阁先生题赠处，中吴回首德星高。
次韵王郡公除夕
作者：邵宝
朝代：明

郡阁还除夕，青灯酒独斟。时情新旧历，物色短长吟。草野欣风动，蓂阶爱雪侵。梅花如索笑，诗思若为禁。屡得徵黄报，还怜借寇身。清声无汉吏，惠思有周人。漏转公庭午，香凝燕寝春。召棠歌满路，赤子孰非亲。
次韵王郡公除夕·其一
作者：邵宝
朝代：明

郡阁还除夕，青灯酒独斟。时情新旧历，物色短长吟。草野欣风动，蓂阶爱雪侵。梅花如索笑，诗思若为禁。
次韵王郡公除夕·其二
作者：邵宝
朝代：明

屡得徵黄报，还怜借寇身。清声无汉吏，惠思有周人。漏转公庭午，香凝燕寝春。召棠歌满路，赤子孰非亲。
次韵答万晦之
作者：邵宝
朝代：明

逢君在许复京师，几向天涯叹别离。南客讵无庄鴳适，北人那有召棠思。江湖兴远新居定，风月情多旧榻知。野寺梅花堪折未，欲凭尊酒侑临岐。
次韵答马巡按
作者：邵宝
朝代：明

病难下拜惟投刺，吏散行台静复扃。且止共惊桓典节，无冤方赖释之刑。人间故重观风使，天上元垂执法星。簪笔螭头须老手，一言深望折盈庭。
次韵答鹅湖费公
作者：邵宝
朝代：明

清时谁敢爱深山，风雨应惭厦万间。东国尽容原宪病，西京犹放涑翁閒。诗传秘阁歌盈耳，药进慈闱笑强颜。乌鸟情真天鉴在，一封已达九重关。
次韵荅如山
作者：邵宝
朝代：明

读书曾共借东林，竹上题诗岁月深。千仞羽仪看晚霁，几番花信作春阴。而今诸老多明眼，自古良工独苦心。我有一杯非浪致，为君先唱鹿鸣吟。
次韵荅见素先生
作者：邵宝
朝代：明

一别金溪十载馀，郊斋犹忆识荆初。吟诗坛远旗频偃，执法台高席屡虚。闽峤衣冠千里梦，蜀川兵革几封书。花篱竹径寻常地，惭愧先生问卜居。
次韵荅顾与成
作者：邵宝
朝代：明

寺忆重游处，僧房古涧阴。诗坛曾有意，禅榻本无心。未敢忘周梦，焉能和越吟。思君时极目，湖上两云岑。
次韵送王子春兼简赤城夏先生
作者：邵宝
朝代：明

碧叶黄花送晚秋，旧游回首是今游。云兼山水看随路，月带风烟载满舟。沧海东来潮信蚤，浙江南去陆程脩。赤城居士如相问，尊酒论文恨莫由。
次顾与成闻与新报
作者：邵宝
朝代：明

安得从容语，春风转杀机。寻常忘地分，只尺冒天威。抗志通排闼，惊魂逐褫衣。他年看碣石，沧海一云矶。
次顾少参山行韵二首
作者：邵宝
朝代：明

明月青天两度秋，太虚如水屋如舟。一年节物还黄雀，十里溪光共白鸥。自信菊华堪托醉，谁知萱草未忘忧。山林况有平生癖，莫怪封章恳乞休。步尽僧廊转曲阿，肩舆长记驻松坡。愁看白发千茎长，病谢青山数月过。地僻自应尘事少，夜长偏怪雨声多。床头易在吾衰久，敢向苏门拟旧窝。
次顾少参山行韵二首·其一
作者：邵宝
朝代：明

明月青天两度秋，太虚如水屋如舟。一年节物还黄雀，十里溪光共白鸥。自信菊华堪托醉，谁知萱草未忘忧。山林况有平生癖，莫怪封章恳乞休。
次顾少参山行韵二首·其二
作者：邵宝
朝代：明

步尽僧廊转曲阿，肩舆长记驻松坡。愁看白发千茎长，病谢青山数月过。地僻自应尘事少，夜长偏怪雨声多。床头易在吾衰久，敢向苏门拟旧窝。
次魏士华韵岳州道中
作者：邵宝
朝代：明

懒赋新诗记所经，谁欤能为我歌听。日生凉色荒荒白，山露寒姿叠叠青。晚席洗？分急水，夜船挝鼓视明星。长沙有约君先到，何处登高倚草亭。
次魏士华韵岳州道中
作者：邵宝
朝代：明
体裁：七言律诗

懒赋新诗记所经，谁欤能为我歌听。日生凉色荒荒白，山露寒姿叠叠青。晚席洗�分急水，夜船挝鼓视明星。长沙有约君先到，何处登高倚草亭。
款鹤
作者：邵宝
朝代：明

鹤如避世人，与世真落落。道人如鹤心，肯以鹤待鹤。鹤宾我为主，珍重一饮啄。有粟唯恐粗，有水唯恐浊。吾吟鹤亦鸣，吾舞鹤亦跃。虽无语言交，臆对知鹤乐。不然徒粟水，鹤兮在寥廓。
歌风台
作者：邵宝
朝代：明

欲上高台水漫波，向来遗恨付长河。雄图自谓千年少，猛士犹嫌一语多。白日无端江草合，赤龙何在野云过。登临更作它时约，却向中流听棹歌。
止酒和邃庵先生
作者：邵宝
朝代：明

戒酒如障川，岂不立可止。但恐矫杜心，变在太过里。无量垂明文，万古师孔子。不可善学可，闻诗为公喜。维时月在寅，岁事从兹起。谁云小大殊，谨始同一理。我方醉公醇，乃辱谓知己。来者公得之，往者吾过矣。在德不在酒，公量日无涘。荅公述周书，尚克羞馈祀。
正月三日小饯施克和于惠山酒间克和诵刘后村元日诗为令因用其韵再致别意是日予奉老母观新精舍故别设于知微山房云
作者：邵宝
朝代：明

精舍初成近惠泉，几回辰至起僧眠。新正屈指今三日，旧约惊心又一年。慈母板舆应偶尔，佳宾草饭乃居然。凭君莫问山中事，万里青云彩鹢前。
正月二日避客山中遇雪
作者：邵宝
朝代：明

绮塍得雪净无尘，指点蓉湖别有津。北墅愿为西道久，青山争爱白头新。出城避客事非急，入寺逢僧意却真。梅花折来放且未，东风吹手正频频。
武城夜泊
作者：邵宝
朝代：明

日暮路堪愁，长河正北流。风声城上柝，星影驿边舟。贤宰怀前辈，儒官感旧游。黎明促南发，漕卒正焦头。
武宁分司次见素公韵
作者：邵宝
朝代：明

万山旌节破风烟，细草承舆软似绵。莳稻有歌春鸟和，采桑无侣晚蚕眠。两旬庐岳仍回眼，百里洪厓漫拍肩。读罢妙词清不寐，夜深犹忆对莆田。
毁龙骨辞
作者：邵宝
朝代：明

变化风雨兮上下于天。古人有言兮维龙则然。龙曷能然兮乘气与时斯以体乾。尺窟兮非渊。勺水兮非川。彼朽骨兮几何岁年。击鼓兮田田。巫舞兮翩翩。士女会兮如廛。龙无灵兮胡托彼传。龙有灵兮彼胡制旃。骨则何罪兮巫之愆。逐彼巫兮毁斯骨。为吾民兮辟妖物。
毗陵城外夜泊有怀半溪郡公
作者：邵宝
朝代：明

天宁寺下晚维舟，出郭相迎有郡侯。百里路频纡皂盖，十年梦已落沧洲。向来风雨增多病，今日江湖谢远忧。春野初晴诗景阔，迟公同上惠山楼。
水仙
作者：邵宝
朝代：明

若有人兮江之中，委翠带兮含天风。敛玉颜兮掩春露，婉清扬兮谁容。汉之北兮湘之东，将帝子兮吾从。汀有兰兮岸有芷，恨千古兮如水。
水北山庄图歌
作者：邵宝
朝代：明

近来善学孟端画，眼中吾许张临湘。临湘病后作此幅，树色惨淡山苍苍。水北山人好事者，要我题诗惠泉下。秋林逝矣不可招，临湘临湘亦其亚。菊有黄华夜榻深，长吟偶坐吾玉林。樽前击节与未已，谁能和以无弦琴。听松庵里庐山壁，少日相看眼双碧。酒酣且作山人歌，莫向山僧问畴昔。
水北山庄观菊
作者：邵宝
朝代：明

天留佳色与黄华，每到秋风一拜嘉。栗里地能容醉老，南阳潭竟属仙家。题应有兴心偏苦，插岂无情鬓已华。记取馀香如送客，萧萧风径绕篱斜。
水调歌头·送吕宪副之云南
作者：邵宝
朝代：明

晴色豁双眸，玉节向南游。乍离天上宫阙，声名已到遐陬。试看平生名节，好似迎风寒露，冰在玉壶秋。万世朝廷法度，一一请从头。笑谈里，使化外，慕中州。皇仁随处，宣布车骑肯淹留。民有衔冤茹苦，吏有甘刑黩货，凭我使君筹。天子有明见，不日召咨诹。
江上瞻云为夏少参赋次涯翁先生韵
作者：邵宝
朝代：明

洞庭东望海云飞，一棹凌风省使归。渭北漫愁江树远，衡阳真恨塞鸿稀。金山寺近连秋浦，黄鹤楼高倚夕霏。已贵复看颁锦诰，未衰何用著斑衣。鸟回西极千峰碧，花发东郊十里绯。寸草有心何日报，高堂无恙几时违。天涯踪迹散还聚，客路怀思渴更饥。明到湖南重回首，君山如画带春晖。
江雨来
作者：邵宝
朝代：明

西津渡头江雨来，雨点入江江水回。云飞逐风沙走石，咫尺不见东冈台。台树丛丛还可望，台上看江更奔放。明朝拟下鄱阳船，月色浮江水微浪。
汪司成器之燕二泉精舍器之为予作精舍记先是三日寄至
作者：邵宝
朝代：明

一杯山馆酒，十载岁寒心。病起怀君切，文成望我深。江湖方远历，丘壑且幽寻。已办题名石，公来始自今。
沈方伯良臣雨中见访以归田数诗索和和其一以荅之
作者：邵宝
朝代：明

归计休论负郭田，险途曾讶璧能全。故人今雨非他客，吾道沧洲共此年。秋兴剩添三径菊，春潮不到五湖船。凭君再拟相寻地，数点閒鸥野水边。
沛县怀古次韵
作者：邵宝
朝代：明

台有遗基水有滨，汉家碑刻未成尘。独怜沛邑还称沛，却笑秦人自灭秦。猛士存时犹北顾，故乡归日正东巡。城阴秋草孤舟路，往事茫茫问野人。
沧州闻官军之捷寄兵侍陆公
作者：邵宝
朝代：明

露檄传来捷是真，沧州南望正劳神。功成鲁国追戎地，断许唐年入蔡人。有梦维鱼应得水，此风何草不回春。北辰瞻仰朝廷近，欲拟韩诗献紫宸。
泉上次姚少师
作者：邵宝
朝代：明

江左此亭古，原泉若为开。龙嘘山雨动，鱼跃水风来。菉竹曾闻赋，金莲不见栽。晋人如可作，此地复流杯。
泉上答平江用姚少师韵
作者：邵宝
朝代：明

未了登山兴，楼船冒雨开。不须留带去，便拟赐环来。宝剑时时拭，甘棠处处栽。醉吟吾老矣，迟子有茶杯。
泉上赠钱水部
作者：邵宝
朝代：明

君来访我庐，我方行山中。命驾即我所，浩兴乘天风。风晨与雪夕，今古将无同。岂在形迹间，所贵心相逢。我有一勺泉，坐奠桑苧翁。载酌持献君，侑以金芙蓉。或歌沧浪篇，声在涧水东。君闻乃和之，击节秋山空。坐我石坛上，共听风前松。
泉亭卷
作者：邵宝
朝代：明

此泉天下胜，公乃爱泉人。吾道今犹古，空亭秋复春。眼明曾作鉴，心渴几生尘。最喜前川水，泠然却近真。
泊储潭
作者：邵宝
朝代：明

储潭庙前春水深，春云带雨昼阴阴。撞钟击鼓礼神去，一十八滩行路心。
洗石
作者：邵宝
朝代：明

汲水洗石床，上有唐时字。不用太兮明，恐损莓苔翠。石上听松声，松化石不老。移石就新松，新松数人抱。
洗石·其一
作者：邵宝
朝代：明

汲水洗石床，上有唐时字。不用太兮明，恐损莓苔翠。
洗石·其二
作者：邵宝
朝代：明

石上听松声，松化石不老。移石就新松，新松数人抱。
济河谣夜过青县作
作者：邵宝
朝代：明

河可济济师，不可济济贼。贼济避我师，东入钜野泽。泽西为济南为淮，贼乎贼乎安往哉。野多罄室无青草，豕突鲸奔我师老，却恨令公来不蚤。
海棠
作者：邵宝
朝代：明

道上无心问喘牛，海棠花下步还休。崇光空照三更烛，定惠真维两日舟。梅褪残妆烦晓画，柳萦新态恨春囚。寻常有眼能青白，桃李纷纷麓更邱。笔锋谁似坦屠牛，吟对花仙也合休。剑阁认宗才有栈，蓬壶觅祖已无舟。人怜避地庭为客，天恐倾城院与囚。画史莫教轻着笔，明妃千古怨青邱。春去空劳挽万牛，名花一赏便应休。梦魂曾入唐人苑，色相元从蜀道舟。力少须扶新起睡，情多欲诉旧羁囚。东君玉汝真为殿，风雨明朝绿满邱。草径晴嬉孺子牛，花经新雨是天休。李三郎畔频移座，黄四娘边漫系舟。画笔可无才点染，诗家愁有韵拘囚。吟馀再读青年赋，却笑杨园猗亩邱。春声初听盎中牛，已分花开到此休。但使韵能回俗驾，未论材可作仙舟。云横极浦愁湘佩，雨暗长门泣汉囚。千古丽情谁买得，榆钱空有积如邱。竹院深无砺角牛，佳人舞罢此番休。沉吟欲掩班姬扇，荡漾真乘蔡女舟。魂入巫山疑楚梦，神游铜雀失吴囚。千秋事往风流在，莫更凄凉吊古邱。
海棠·其一
作者：邵宝
朝代：明

道上无心问喘牛，海棠花下步还休。崇光空照三更烛，定惠真维两日舟。梅褪残妆烦晓画，柳萦新态恨春囚。寻常有眼能青白，桃李纷纷麓更邱。
海棠·其三
作者：邵宝
朝代：明

春去空劳挽万牛，名花一赏便应休。梦魂曾入唐人苑，色相元从蜀道舟。力少须扶新起睡，情多欲诉旧羁囚。东君玉汝真为殿，风雨明朝绿满邱。
海棠·其二
作者：邵宝
朝代：明

笔锋谁似坦屠牛，吟对花仙也合休。剑阁认宗才有栈，蓬壶觅祖已无舟。人怜避地庭为客，天恐倾城院与囚。画史莫教轻着笔，明妃千古怨青邱。
海棠·其五
作者：邵宝
朝代：明

春声初听盎中牛，已分花开到此休。但使韵能回俗驾，未论材可作仙舟。云横极浦愁湘佩，雨暗长门泣汉囚。千古丽情谁买得，榆钱空有积如邱。
海棠·其六
作者：邵宝
朝代：明

竹院深无砺角牛，佳人舞罢此番休。沉吟欲掩班姬扇，荡漾真乘蔡女舟。魂入巫山疑楚梦，神游铜雀失吴囚。千秋事往风流在，莫更凄凉吊古邱。
海棠·其四
作者：邵宝
朝代：明

草径晴嬉孺子牛，花经新雨是天休。李三郎畔频移座，黄四娘边漫系舟。画笔可无才点染，诗家愁有韵拘囚。吟馀再读青年赋，却笑杨园猗亩邱。
海洲菊花庄小燕
作者：邵宝
朝代：明

黄花方对酒，有客复鸣琴。此老归来兴，今吾病起心。落英曾物色，疏越自声音。久熟江头路，桥东更可寻。
清源别吴马二生
作者：邵宝
朝代：明

卫水西风急，将归客去时。愁难禁下拜，苦不会成诗。三月师应老，诸州盗未夷。慈闱问消息，言喜莫言悲。
清狂赠郭仁弘
作者：邵宝
朝代：明

万古清谁圣，吾希敢讳狂。甘心从饭颗，散发和沧浪。避世讥门磬，闻仙问海航。尚馀诗画在，珍赏动遐方。
渊明图为邃庵先生题
作者：邵宝
朝代：明

吾闻先生本是山中人，谁遣作吏随风尘。督邮迎送亦常事，浩然归兴凌秋旻。孤怀每感孔明汉，一咏漫及荆轲秦。北窗午梦入寥廓，南山秋色争嶙峋。昨非今是公自道，门前五柳年年春。柴桑彭泽才尺只，五老峰高隔彭蠡。片帆朝挂暮及门，万古乾坤一江水。昔闻奇幻谷城石，又闻清激严陵滩，是谁为易谁为难。菊松三径地虽小，鸿鹄千里天何宽。三南夫子今傅相，心期远在羲皇上。君不见丁卯桥边山水深，江南春暮劳归心。风云天上济时了，我亦访公携我琴。
渐霁
作者：邵宝
朝代：明

渐霁驱愁思，无风稻正花。径来今雨客，烟起野人家。晚榻将新月，秋溪有净沙。东邻知我兴，多事报山华。
游从姑山
作者：邵宝
朝代：明

回首麻姑复从姑，江中烟雾两峰孤。伊人似玉丹崖阻，吾道如川白日徂。曾是待年终偃蹇，也应阅世未模糊。晚来数点神灵雨，莫谓巫山作画图。
游山不果用前韵自解兼寄宁庵
作者：邵宝
朝代：明

相逢应笑我痴顽，谁到宜兴不到山。乘兴更期三载后，题名真拟万峰间。旧游随处皆成漫，胜槩平生未放閒。莫作寻常诗话道，有人天上正思还。
游麻姑山二首
作者：邵宝
朝代：明

千载荒坛故姓麻，劫灰漫道在烟霞。泉流云壑真能胜，海变桑田或是誇。此日佩兰贻水裔，它年笙鹤问天涯。不须更索题名记，八月星河有使槎。几曲登登破岭烟，一亭一曲兴超然。开云田画殷人井，转壑泉分禹日川。独鹤每翔新表外，双松长倚旧坛前。颜碑谩为传闻录，屈指于今又许年。
游麻姑山二首·其一
作者：邵宝
朝代：明

千载荒坛故姓麻，劫灰漫道在烟霞。泉流云壑真能胜，海变桑田或是誇。此日佩兰贻水裔，它年笙鹤问天涯。不须更索题名记，八月星河有使槎。
游麻姑山二首·其二
作者：邵宝
朝代：明

几曲登登破岭烟，一亭一曲兴超然。开云田画殷人井，转壑泉分禹日川。独鹤每翔新表外，双松长倚旧坛前。颜碑谩为传闻录，屈指于今又许年。
游龟峰
作者：邵宝
朝代：明

倚空秀色独青苍，久拟登临始得偿。径似天旋深更曲，峰如人立正兼方。飞潜有象元奇幻，开阖无机亦善藏。却伫山门穷众妙，不知僧语落荒唐。
湖上口占二首
作者：邵宝
朝代：明

不到西湖上，于今二十年。相逢多白发，山色只如前。画船入西湖，风光正春暮。指点两峰云，先寻岳王墓。
湖上口占二首·其一
作者：邵宝
朝代：明

不到西湖上，于今二十年。相逢多白发，山色只如前。
湖上口占二首·其二
作者：邵宝
朝代：明

画船入西湖，风光正春暮。指点两峰云，先寻岳王墓。
湖口阻风书所见
作者：邵宝
朝代：明

湖西有青草，湖东有白石。水与草有情，与石乃相激。草边水微波，石也奈水何。有石水不滥，不愿青草多。
湘东夜宿
作者：邵宝
朝代：明

到处春禽弄碧杨，山行三月杂暄凉。宜春台上吴关远，萍实桥西楚路长。使节乘风朝渡水，客楼听雨夜焚香。宪臣自识均劳义，不向长沙吊洛阳。
湘东道中括杜句二首
作者：邵宝
朝代：明

江汉风流在，坐来春水船。蚤闻黄阁画，晴检白云篇。节上风尘际，司存雨露边。朝班几回点，奔走已三年。浦雷喧昨夜，瀼滑限西东。径筱含风净，林花著雨红。短墙残草里，高叶乱帆中。长路关心在，潇湘虚映空。
湘东道中括杜句二首·其一
作者：邵宝
朝代：明

江汉风流在，坐来春水船。蚤闻黄阁画，晴检白云篇。节上风尘际，司存雨露边。朝班几回点，奔走已三年。
湘东道中括杜句二首·其二
作者：邵宝
朝代：明

浦雷喧昨夜，瀼滑限西东。径筱含风净，林花著雨红。短墙残草里，高叶乱帆中。长路关心在，潇湘虚映空。
湘夫人用唐人韵
作者：邵宝
朝代：明

洒泪向楚岫，白云生远愁。重华不复返，江水日夜流。美人美如玉，春草满汀洲。
湛空为僧作
作者：邵宝
朝代：明

京尘如海水，明眼本来空。折苇流沙北，扶桑断石东。百年无梦后，万象不言中。瓜步还西上，庐山问远公。
满庭芳·送林方伯考绩
作者：邵宝
朝代：明

春满吴山，花深薇省，徵书将下天边。画船开处，人道似登仙。不待天官书考，御屏上、姓字高悬。最好是，甘棠蔽芾，重赋召南篇。江湖千万里，一骢五马，犹记当年。豸冠依旧在，袍锦红鲜。请看都台松柏，冰霜后、老翠含烟。重整顿，胸中舟楫，风日爱前川。
滴露泉
作者：邵宝
朝代：明

一滴源头息息新，每从旱日见天真。涓涓昼夜江湖远，洒洒乾坤雨露均。煮茗尽供台上客，研朱还假洞中人。再歌晦老南岩句，始信青山本有神。
潘氏两寿歌
作者：邵宝
朝代：明

伯翁九十常登山，城中策杖犹等閒。仲翁七十不觉老，笑谈出口人绝倒。两翁本是神仙流，青囊传世真箕裘。二十年前古稀酒，伯翁杯落仲翁手。小山雨露年年春，庭前已有折桂人。先人种德如种树，蜡梅花放春佳处。从今准拟开寿筵，千二百年如一年。君不见兄酬弟劝歌且祝，玉林季弟诗如玉。九峰书院歌涯翁，先生为孙司徒作。
灯夕前二日观灯屏于秦国英紫薇厅
作者：邵宝
朝代：明

人物殊流绘事同，羊皮如纸丽青红。桃源洞口仙应幻，天宝宫中女是戎。宋代梦连唐代梦，陶家风杂党家风。小山磊磊薇厅夜，如见春星树影中。
灯市追和钱希翁
作者：邵宝
朝代：明

独向三桥静处行，松棚落落带春星。城中月是山中月，一有灯光分外清。
灵济宫即席赋白岩
作者：邵宝
朝代：明

孤峰何处所，屹立太行东。耸拔群厓异，苍茫四望同。润疑连析木，高欲跨崆峒。绘妙初施处，锋神未露中。远堪回俗驾，清许筑仙宫。灵秀从何代，风流到此公。无劳成独迈，不饰见真工。点缀长凝雪，跻攀合驭风。一元开混沌，万仞倚虚空。夜共星辰烂，春分雨露濛。凭谁磨藓壁，为我扫榛丛。明日西回首，秋云渺去鸿。
点易台八首答张侍御汝立
作者：邵宝
朝代：明

象笔双缄自吉州，书题点易远相投。老来已悟浮生梦，病后兼忘应世筹。磴入烟霞须策杖，台穷云海胜登楼。凭谁净扫焚香石，千仞冈头拜孔周。海天亭畔卜幽居，三古精神一卷书。象管搦残朱未落，松梢滴尽露还馀。姓同康节希何敢，年过蘧瑗化不如。月出东山时起我，独凭高处问盈虚。桐树扶疏荫石台，巉岩西望更崔嵬。日流云影前峰去，风送泉声别涧来。鸿渐茗从閒客试，李绅书自少年开。晚凉每有风雩兴，随意邻僧坐碧苔。高台百尺临苍茫，白云渺渺溪泱泱。松垂一枝去地近，草碧千里兼天长。有时岩顶起清籁，何物涧边生异香。操铅点易者谁子，老矣羲文心未忘。万壑风云万壑涛，人间天上在岩嶅。丘园掩映松楸密，台殿参差鹳鹤高。僻地自堪成晚节，浮名真合付秋毫。野翁错指丹崖是，应怪频来杖屦劳。百年佳兴独登台，草结为堂白日开。云暝气连东海石，风睛光动北山莱。故应壁立千寻在，安得泉分一道来。老衲似知天假我，手移松树夹庭栽。金莲池水即沧浪，白石冈云接草堂。竹合凤箫难起调，树留虫篆不成行。百原泉上风神远，五老峰前梦寐长。万卷相看才数画，漫劳书客问芸香。观水长怀子在川，衣冠时向古坛前。蓍从上蔡无真种，图到希夷有别传。客送屐声云里径，僧将瓢影月中泉。閒来准拟忘言久，莫问新诗月几篇。
点易台八首答张侍御汝立·其一
作者：邵宝
朝代：明

象笔双缄自吉州，书题点易远相投。老来已悟浮生梦，病后兼忘应世筹。磴入烟霞须策杖，台穷云海胜登楼。凭谁净扫焚香石，千仞冈头拜孔周。
点易台八首答张侍御汝立·其七
作者：邵宝
朝代：明

金莲池水即沧浪，白石冈云接草堂。竹合凤箫难起调，树留虫篆不成行。百原泉上风神远，五老峰前梦寐长。万卷相看才数画，漫劳书客问芸香。
点易台八首答张侍御汝立·其三
作者：邵宝
朝代：明

桐树扶疏荫石台，巉岩西望更崔嵬。日流云影前峰去，风送泉声别涧来。鸿渐茗从閒客试，李绅书自少年开。晚凉每有风雩兴，随意邻僧坐碧苔。
点易台八首答张侍御汝立·其二
作者：邵宝
朝代：明

海天亭畔卜幽居，三古精神一卷书。象管搦残朱未落，松梢滴尽露还馀。姓同康节希何敢，年过蘧瑗化不如。月出东山时起我，独凭高处问盈虚。
点易台八首答张侍御汝立·其五
作者：邵宝
朝代：明

万壑风云万壑涛，人间天上在岩嶅。丘园掩映松楸密，台殿参差鹳鹤高。僻地自堪成晚节，浮名真合付秋毫。野翁错指丹崖是，应怪频来杖屦劳。
点易台八首答张侍御汝立·其八
作者：邵宝
朝代：明

观水长怀子在川，衣冠时向古坛前。蓍从上蔡无真种，图到希夷有别传。客送屐声云里径，僧将瓢影月中泉。閒来准拟忘言久，莫问新诗月几篇。
点易台八首答张侍御汝立·其六
作者：邵宝
朝代：明

百年佳兴独登台，草结为堂白日开。云暝气连东海石，风睛光动北山莱。故应壁立千寻在，安得泉分一道来。老衲似知天假我，手移松树夹庭栽。
点易台八首答张侍御汝立·其四
作者：邵宝
朝代：明

高台百尺临苍茫，白云渺渺溪泱泱。松垂一枝去地近，草碧千里兼天长。有时岩顶起清籁，何物涧边生异香。操铅点易者谁子，老矣羲文心未忘。
点易台右得泉
作者：邵宝
朝代：明

点易台南忽有泉，原来石窦始涓涓。气蒸碧雾絪缊合，声入青云迤逦传。洞里乾坤双滴露，山中日月一流川。谁将千古方塘句，歌向吾亭翠壁前。
点易台待月
作者：邵宝
朝代：明

待月月在天，待明不待上。月明松影来，风静流泉响。与客谈羲文，乾坤入指掌。山中本无尘，况有出尘想。云崖去我近，只尺三百丈。归欤兴未阑，月色随藜杖。
点易台观泉
作者：邵宝
朝代：明

点易台南滴露泉，石边一穴水精圆。方诸未挹天边月，沆瀣虚传海上天。白鹤远来云表外，碧窗深隔洞门前。晚年对此心常活，何处清凉更问仙。
热中和杜自遣
作者：邵宝
朝代：明

时行风咳十人九，而我欲逃还不能。漫扣苏槃弄白石，且诵欧赋憎苍蝇。万里楼台正隐隐，三年几格何仍仍。所思宛宛隔秋水，墨汁飞来字字冰。
焦山歌
作者：邵宝
朝代：明

焦山古称浮玉山，乃在南徐东北江波之间。长江西来万馀里，地将到海天为关。金山古金鳌，与此相伯仲。高通鸟道两崔嵬，深入龙宫一空洞。壮哉大观乾坤中，沧溟有际天无穷。吐吞兮星日，呼吸兮风云，有时变怪起雷雨，满盈之动成晦蒙。上观北斗定天极，下指地势惟兹水上之双峰。吾尝济瓜州、弭京口，鼓楫中流屡回首。仙翁招我上金山，指点焦山引杯酒。君不见百川四渎先江河，安流争似惊涛多。中河底柱复碣石，江山非此如此逝者何。子登台，我歌此，吾道茫茫正如水。
煎茶寄吴封君
作者：邵宝
朝代：明

浊醪有妙理，清茶尤苦心。采茶阳羡阳，汲泉惠山阴。秋水碧如玉，百沸成黄金。此中亦何味，请听希声琴。陆羽久仙去，千载空遗音。卢仝不言法，七盌最独深。吴翁二子流，清风起山林。陶匏介垆竹，煎竟还自斟。京师一饮我，再饮荆溪浔。迩来虽裹寄，烹事吾谁任。报君一罂水，撱石仍中沈。临发更致语，新火君当寻。
煎茶寄吴封君
作者：邵宝
朝代：明
体裁：古风

浊醪有妙理，清茶尤苦心。采茶阳羡阳，汲泉惠山阴。秋水碧如玉，百沸成黄金。此中亦何味，请听希声琴。陆羽久仙去，千载空遗音。卢仝不言法，七碗最独深。吴翁二子流，清风起山林。陶匏介垆竹，煎竟还自斟。京师一饮我，再饮荆溪浔。迩来虽裹寄，烹事吾谁任。报君一罂水，撱石仍中沈。临发更致语，新火君当寻。
煨橘次匏翁
作者：邵宝
朝代：明

长安冰雪里，金橘讶团团。有味须凭火，多情自弄丸。消融何处妙，分剖个中难。香似风前采，色非霜后看。侑觞真胜蜜，出鼎或疑丹。题数曾书寄，盟功及燧钻。未论生与熟，独爱苦兼酸。明日春阳动，烦君别荐盘。
熊女诗
作者：邵宝
朝代：明

古人重挂剑，为不负初心。妾身非剑比，一诺千黄金。谁谓妾无言，有言出母口。谁谓妾无书，有书出父手。未见悲益深，空房甘独守。白日一何迟，黄泉一何远。妾岂不爱生，所恨从姑晚。卫女先我心，适齐不中返。
燕俞大参国昌二宜园
作者：邵宝
朝代：明

多时相约看芙蓉，此日嘉园此客同。幽径小堂山左右，茂林平圃水西东。十年梦落江湖外，两世交通里闬中。新制泉巾便野服，迂疏应不笑衰翁。
燕冯氏山亭
作者：邵宝
朝代：明

病后青山似病前，山中流水亦年年。渊明不饮终辞社，坡老多言漫入禅。人结晚盟惟竹最，物将春报有梅先。却怜亭榭邻吾馆，胜日相过共煮泉。
狄国老
作者：邵宝
朝代：明

五龙夹日日不沈。公门桃李皆成林。狄国老，伊周心。迁桐辟管天下乂。伊周之学春秋义。狄国老，忠有馀。平生曾读伊周书。为唐讨贼当何如。如是邪，不如是。独怜国老身先死。
独坐
作者：邵宝
朝代：明

独坐复独坐，清斋起自朝。嚣从閒处却，饱向静中消。客径遥通市，邻家近隔桥。西林闻络纬，幽兴晚来饶。
玉烛新·送陆宪长之江西
作者：邵宝
朝代：明

今岁春王正。报道大江西，宪台增胜。寒生万壑，冰壶里、更明月相辉映。浙江今日，清风动处秋潮定。捲山雨、百鉴堂前，为万姓新观听。平生志在经纶，看案牍如山，等閒酬应。尚馀高兴。吊孺子、东湖独穿云径。霜严江净。古柏枝岁寒逾劲。有天书、行召君还，庙堂执政。
王中书为祖上人写翻经图松庵僧请题志感
作者：邵宝
朝代：明

谁识翻经祖上人，中书画里见来真。当时客有先公在，不见风仪独怆神。
王中书画菊
作者：邵宝
朝代：明

石庵画竹妙古今，菊也亦复钩其深。相逢莫认花颜面，同是岁寒君子心。
王友石枯木竹石
作者：邵宝
朝代：明

何处萧萧玉数竿，树边石畔晚风寒。王郎标致元如此，每向人家画里看。
王友石渭川烟雨图为施克文题
作者：邵宝
朝代：明

此老胸中有渭川，笔端能雨复能烟。休论画法如书法，曾向松庵读史迁。
王宣溪先世铁拄杖歌奉次西涯先生韵
作者：邵宝
朝代：明

采诗先生笔如铁，铁作拄杖如持节。楚江东西往复还，老兴相追几年月。击之不折镕不流，化为何物今何州。上摩星辰下入水，未到周南应未休。遗名在世收不去，时复精光照烟雾。宣溪笑和涯翁歌，歌向庐山最高处。我来为尔意独存，行歌再过宣溪门。杖兮杖兮谁可问，望断天涯云满身。
王山长归越灯前酌别
作者：邵宝
朝代：明

陈榻事巳陈，不用再三渎。君去闭山斋，岁寒两竿竹。君如蜀山人，我愧程叔子。往来皆可书，山中无野史。点点易未了，山中年复年。期君弄春水，早渡越江船。鹿洞本无洞，鹅湖亦无湖。勿谓吾台小，中涵太极图。
王山长归越灯前酌别·其一
作者：邵宝
朝代：明

陈榻事巳陈，不用再三渎。君去闭山斋，岁寒两竿竹。
王山长归越灯前酌别·其三
作者：邵宝
朝代：明

点点易未了，山中年复年。期君弄春水，早渡越江船。
王山长归越灯前酌别·其二
作者：邵宝
朝代：明

君如蜀山人，我愧程叔子。往来皆可书，山中无野史。
王山长归越灯前酌别·其四
作者：邵宝
朝代：明

鹿洞本无洞，鹅湖亦无湖。勿谓吾台小，中涵太极图。
王敬止使朝鲜卷
作者：邵宝
朝代：明

玉树挺高标，绯袍敕度辽。风传箕子国，星动汉官轺。沈斥春回蚤，封疆晓望遥。清名满东裔，疋马自还朝。
王近至有悼
作者：邵宝
朝代：明

四明山下得狐邱，争似并州是钓游。布褐江湖俄及晚，棘闱风雨几经秋。刘蕡有策空留庙，王粲多情独倚楼。忽报近郎还北上，愁心江上送孤舟。
王郡公命善权僧访予山中因遣僧圆金驰谢
作者：邵宝
朝代：明

郡守题书走客僧，惠山方丈路登登。东坡兴远公真是，彭泽风高我未能。皂盖来时随一鹤，青松阴处驻双藤。此情久待成图画，独倚西楼望不胜。
王郡公得芝于泉上次韵
作者：邵宝
朝代：明

公来山中天作奇，清泉白石又丹芝。独怜日转棠堪蔽，谁道风行草不知。蟠结真形云里化，絪缊和气雨前滋。老生未得同幽赏，渴望西峰一赋诗。
王郡公朝正告别
作者：邵宝
朝代：明

三年两度谒承明，廉节应多动圣情。家梦未能忘绿野，官箴真不负苍生。有凰偶集黄非伪，无鹤相随赵亦清。不用千秋寻汉典，观风人已识公卿。
理发见白有感
作者：邵宝
朝代：明

日来栉我发，渐觉白者多。世事非我力，我忧欲如何。我齿邻半百，光阴逝江河。老至不自觉，自谓心无他。我心但不改，不妨发皤皤。
琵琶亭二首
作者：邵宝
朝代：明

世间夫妇似君臣，门外天涯语是真。一曲琵琶皆掩涕，无人传与买茶人。草堂卜筑傍东林，老去寻山恐未深。江上琵琶自秋月，如何却有世间心。
琵琶亭二首·其一
作者：邵宝
朝代：明

世间夫妇似君臣，门外天涯语是真。一曲琵琶皆掩涕，无人传与买茶人。
琵琶亭二首·其二
作者：邵宝
朝代：明

草堂卜筑傍东林，老去寻山恐未深。江上琵琶自秋月，如何却有世间心。
生日和答王河南公济
作者：邵宝
朝代：明

新植甘棠未作阴，生辰忽向冗时临。人间乐事还莱綵，天上佳音有传霖。近不可亲鸥似玉，淡犹堪赏菊如金。岳楼记在何能读，惭愧希文万古心。
生日避客山中客有过者作诗谢之时新作精舍之街赋以兴焉
作者：邵宝
朝代：明

节近登高新路开，山中冠盖有朋来。酒因母病未敢受，诗到秋清正合裁。微月初悬看作镜，新泉曲引待流杯。送君东上蓉湖棹，青眼还留点易台。
甥孙弥月忽人送方竹至遂以名之
作者：邵宝
朝代：明

我得甥孙发始裁，君山方竹忽南来。清奇本应超凡相，敬义真含作圣胎。弥月未名如有待，两枝随柬便须开。也知此物能扶老，不为虚声重楚材。
用前韵寄秦中丞
作者：邵宝
朝代：明

一介南来得两书，高秋松菊自幽居。君才江汉兵荒后，吾道山林疾病馀。宪节故应随有鹤，儒餐真合食无鱼。瓣香为致华容否，梦里怀人玉不如。
用杜韵寄李剑州
作者：邵宝
朝代：明

病馀岑寂向林邱，消息欣传李剑州。蜀道巳通今四海，禹疆还识古诸侯。孤城力起千家市，短劄情随万里舟。我亦旧游忘未得，梦魂长绕紫薇楼。
用登山韵送尹吉士舜弼
作者：邵宝
朝代：明

几年踪迹隔江湖，冉冉春愁寄绿芜。北望京华常傍斗，东来舟楫又经吴。鹅湖鹿洞今何梦，瀛水蓬山旧有途。我忆麓堂心更切，临书翻愧一言无。
用韵再答
作者：邵宝
朝代：明

我方困于酒，因君亦思止。公心周诰前，兴在陶诗里。尝观复初爻，端拜颜氏子。所贵进我德，宁顾俗憎喜。但恐言语多，口过从兹起。圣贤本在人，浊醪空妙理。曲生虽可交，终然不如已。公能透此关，不止自止矣。如操有舵舟，何患江无涘。愿勿逾此心，恒若承大祀。
用韵答王郡公
作者：邵宝
朝代：明

松籁清传阁外声，郡公诗到户初扃。青溪洞远频纡节，碧树阶深久措刑。世上无心风动草，天边有象月从星。平生一管春秋笔，老吏曾闻在汉庭。
田司谏白砚
作者：邵宝
朝代：明

闻道端溪上，佳人类玉成。墨蒸云气重，朱滴露华清。皓皓怜长濯，庚庚陋大横。公心如皦日，自尔献承明。
甲戌正月三日山行次史敏甫
作者：邵宝
朝代：明

万壑春姿一夜还，画船载酒共看山。泉经古寺自双涧，亭倚危峰还几间。真乐竟须同客醉，浮生何必羡僧閒。南岩更得和风早，笑索梅花不作悭。
画凤
作者：邵宝
朝代：明

凤凰不见已多年，回首西康思杳然。珍重钱郎移竹意，庭前雨露是尧天。
画蝶
作者：邵宝
朝代：明

借得春风便作狂，不知梦里是蒙庄。世间更有痴人在，涂尽朱铅竟日忙。
画蟾
作者：邵宝
朝代：明

山鬼一脚臧三耳，物幻人诬或有之。刚道老蟆能蚀月，玉川吟后到今疑。
画鸠
作者：邵宝
朝代：明

鹊巢何处树深深，苇有新丛水有浔。乍雨忽晴天未定，恐将消息误知音。
留别娄诚善
作者：邵宝
朝代：明

新诗赠我胜千金，病阁青灯字字心。正在溪冰山玉处，月明还听老龙吟。
留别娄郎中元善
作者：邵宝
朝代：明

廿载论交地，溪山古信州。晚园收硕果，周道傍寒流。天与裁春服，人将渡野舟。夕佳轩外月，还照越江秋。
留别惟诚左辖
作者：邵宝
朝代：明

西湖方了旧襟期，懒和三湘赠别诗。冰鉴百年谁尔相，汪陂千顷子吾师。登临兴逸山僧识，经国心劳野老知。回眼江天人似玉，东风还寄古梅枝。
留别沈休翁
作者：邵宝
朝代：明

湖南会本自江东，二十馀年气味同。此去春违丰采外，向来心在简书中。杜陵门径还今雨，司马衣冠更古风。西望武昌江汉表，云连黄鹤倚晴空。
留周文起宿斋中晓起
作者：邵宝
朝代：明

有客宿宿春风中，吾将作传如仓公。蓉湖药室似董奉，一色杏花千树红。
疏山寺
作者：邵宝
朝代：明

我来访疏山，幽赏酬夙昔。秋风吹新波，系舟岩下石。吊古诵其诗，手拂苍藓壁。游云相徘徊，去地不盈尺。清歌复清梦，聊以终此夕。
病起山行
作者：邵宝
朝代：明

半年病足懒登山，咫尺烟霞梦寐间。再到欲题新岁月，相逢争识旧容颜。流过乱石清泉静，飞尽浮云翠壁间。漫道坐来多渴思，一茶还待老僧还。
病足初愈
作者：邵宝
朝代：明

■足欣初愈，行嫌柱杖多。吾诗惟望雨，客论漫悬河。山墅棋边屐，江城矢复戈。园亭饶竹树，风晚兴如何。
登东冈舒啸亭复之厚本庵
作者：邵宝
朝代：明

舒啸东皋上，翛然见麦秋。短篱花气煖，深树鸟声幽。家报源源至，宾斋信信留。多情还吊古，斜日到林邱。
登九江郡城楼
作者：邵宝
朝代：明

浔阳之东东城楼，秋日喜陪诸老游。水深已失江九派，云远还容山一头。西风爽气自荆益，南极清光当斗牛。有怀晚在莲峰下，千古美人周道州。
登华甥西楼用唐人韵
作者：邵宝
朝代：明

满天风雨独登楼，林杪清烟淡欲收。云重不知今日午，月明还忆去年秋。道经南郭蒲帆近，望入东庐草径幽。何处新晴堪试屐，溪桥北去有高邱。
登旴�山忆陈明之
作者：邵宝
朝代：明
体裁：七言律诗

汴泗南来见此山，米翁书在翠峰间。唐人漫诧僧归塔，宋代曾悲使出关。新讣忽迷云树碧，旧题空拭雨苔斑。欲登高处谁相伴，黄鸟声中一啸还。
登滕王阁
作者：邵宝
朝代：明

望尽江湖极目天，滕王楼阁尚巍然。云中帆影寒流外，雪后帘光夕照前。它日赋曾倾客坐，何人游更挟飞仙。庙堂远念诸公在，回首层霄北斗悬。
登白云阁待友不至
作者：邵宝
朝代：明

路左离亭北，幽寻兴亦多。偶登仙阁坐，又听道童歌。云远双峰出，林深一鸟过。长吟无和者，奈此素秋何。
登钤冈
作者：邵宝
朝代：明

仰山分远脉，此地古钤冈。星日临疏迥，风烟接混茫。月移峰影动，雨应峡声长。眺罢馀清兴，山花满袖香。
登锡山退饮惠山方丈示同游诸君子
作者：邵宝
朝代：明

独觉登山病后难，山中气象笔曾干。镜光初动春湖绿，塔影犹含夜雨寒。流水暗生禅榻听，飞花轻上舞衣看。兴馀更问西庵路，三里青松一径宽。
登黄鹤楼
作者：邵宝
朝代：明
体裁：七言律诗

百尺高楼望楚东，今日眼界昔人同。地当江汉朝宗处，身在乾坤俯仰中。返鹤有心杯漾月，落梅无迹笛横风。济川久负登临兴，春水滔滔去不穷。
白楼吴公夜过无锡以诗见贻次韵为答
作者：邵宝
朝代：明

日为公来戒小车，夜船风便但缄书。名高法从三朝上，职重留都六载馀。启沃经纶方自此，交游赠处欲何如。麓堂旧话平生在，再拜临岐有病躯。
白石草堂奉次涯翁先生二首
作者：邵宝
朝代：明

北望长安近日边，春风函丈忆当年。新题岁月经纶外，晚节乾坤杖几前。诗卷有情多汲引，门墙何日更延缘。朝来忽对林京口，却道西堂别是天。草堂回首海云边，旧路依稀几隔年。白石峰高幽兴里，沧江水阔大方前。閒来月棹频乘梦，老去云巢再结缘。领得涯翁新墨去，文星长照斗南天。
白石草堂奉次涯翁先生二首·其一
作者：邵宝
朝代：明

北望长安近日边，春风函丈忆当年。新题岁月经纶外，晚节乾坤杖几前。诗卷有情多汲引，门墙何日更延缘。朝来忽对林京口，却道西堂别是天。
白石草堂奉次涯翁先生二首·其二
作者：邵宝
朝代：明

草堂回首海云边，旧路依稀几隔年。白石峰高幽兴里，沧江水阔大方前。閒来月棹频乘梦，老去云巢再结缘。领得涯翁新墨去，文星长照斗南天。
白莲小画
作者：邵宝
朝代：明

新雨池塘透晚凉，蜻蜓飞处白莲香。江南风景堪图画，怪得龙皋欲断肠。
白鹿洞三首
作者：邵宝
朝代：明

五老峰前数亩宫，坐凭云水镇南东。山人骨相千年外，洞主心期一赋中。题壁定知谁不朽，望洋真觉我难穷。太山顶上蓬莱近，何处青鸾欲御风。青山坐我对青衫，吊古情多漫与谈。眠鹿已无人主洞，卧龙空有地名庵。百年讲坐惭虚左，万里驱车愿指南。吹醒清风天未晚，共谁长笑破烟岚。风雨崇朝洗宿岚，古坛高倚五峰南。坐看云气秋生壁，卧听泉声夜绕庵。杖履正堪成雅集，弦歌犹恐落清谈。殷勤好语来游客，莫遣飞尘上旧衫。
白鹿洞三首·其一
作者：邵宝
朝代：明

五老峰前数亩宫，坐凭云水镇南东。山人骨相千年外，洞主心期一赋中。题壁定知谁不朽，望洋真觉我难穷。太山顶上蓬莱近，何处青鸾欲御风。
白鹿洞三首·其三
作者：邵宝
朝代：明

风雨崇朝洗宿岚，古坛高倚五峰南。坐看云气秋生壁，卧听泉声夜绕庵。杖履正堪成雅集，弦歌犹恐落清谈。殷勤好语来游客，莫遣飞尘上旧衫。
白鹿洞三首·其二
作者：邵宝
朝代：明

青山坐我对青衫，吊古情多漫与谈。眠鹿已无人主洞，卧龙空有地名庵。百年讲坐惭虚左，万里驱车愿指南。吹醒清风天未晚，共谁长笑破烟岚。
白鹿洞怀苏虚斋
作者：邵宝
朝代：明

虚斋游处我还游，每见新诗石上留。对月幽怀双榻晚，乘风高兴一槎秋。九龄度远何须问，安定功多却许收。欲向匡峰望巫峡，楚天云尽有江流。
盂城即事
作者：邵宝
朝代：明

盂城驿前吟夕阳，高邮湖上好秋光。红分菡萏初经雨，绿满蒹葭未受霜。远浦有波皆浴鹭，近堤无路尚垂杨。南来时见吴江棹，却倚船窗问故乡。
盗窃陈氏忠孝录稿吊其诸孙嘉猷
作者：邵宝
朝代：明

孤忠千载剩徽音，家乘而今竟陆沉。片纸不遗胠箧手，数行空负盖棺心。斯人自信怀无璧，何地犹疑购有金。四十年来方再读，为君惆怅古城阴。
盛别驾还自叙州
作者：邵宝
朝代：明

蜀道归与鬓未皤，叙州功比汉州多。金鱼初拜明廷赐，彤管还收野老歌。嘉客可人来只尺，大夫能赋兴如何。相逢且问东皋子，泽被横江尚有波。
睡起偶书
作者：邵宝
朝代：明

虚堂午热睡不得，听客高吟公甫诗。诗当好处却恐睡，正是隔帘风动时。人言心静不愁热，凉风不来凉意来。从今夜夜有月色，更爱草堂南向开。
睡起偶书·其一
作者：邵宝
朝代：明

虚堂午热睡不得，听客高吟公甫诗。诗当好处却恐睡，正是隔帘风动时。
睡起偶书·其二
作者：邵宝
朝代：明

人言心静不愁热，凉风不来凉意来。从今夜夜有月色，更爱草堂南向开。
督府杨侯锐见访
作者：邵宝
朝代：明

督府新衔旧总戎，独将一郡障江东。图南预誓三年日，逐北兼乘两夜风。何处解扬能致命，向来余阙未成功。千秋谁秉昌黎笔，闻道平淮论已公。
知微斋席
作者：邵宝
朝代：明

步自城西又向西，风吹草径已无泥。群分鸥鹭田田水，丛露菰蒲处处堤。何物老僧犹走乞，几家饥孺不号啼。山斋寂寞南沙夜，壶酒应须我一提。
知微病口占问之
作者：邵宝
朝代：明

秋雨山僧病，经旬我不来。夜来来老圃，报我桂花开。
石床行
作者：邵宝
朝代：明

惠山石床古有之，声声松子金风时。皮休题诗李冰篆，千秋并作山中奇。山庵之名本缘此，石也移来应偶尔。游人玩侮等寻常，识者共怜非所止。墙西松树几百春，大围三人小二人。此松此石雅相友，乾坤无心物有神。二泉山人爱观物，谓物皆然胡独不立。破颓垣，遣往参，却笑他年两湮郁。君不见赤松子，黄石公，姓名久落荒唐中。酒酣击节发清啸，春深绣岭回天风。
石澜为天台僧明统作
作者：邵宝
朝代：明

水向石边方急流，禅心如月照源头。百川倾注三千界，一滴生成七万秋。鱼跃鱼潜忘密藻，花开花落对閒鸥。吾泉堪濯还堪饮，独听沧浪起远洲。
石田画卷
作者：邵宝
朝代：明

石田老人写生手，都从观物心中来。不须更作体物语，要使花开花便开。化工画笔只毫发，惧泄天机不令发。红红紫紫数十枝，已具春秋四时法。国宾神交能此翁，小亭燕坐无言中。池鱼庭草各形色，抚卷一笑披光风。二泉道人不识画，随处看花付清话。题诗漫欲为花评，秋草菲菲满江介。
石钟山
作者：邵宝
朝代：明

九江怒逼蠡涛东，独受舂撞万窍空。人籁总输天与地，石声还藉水兼风。数椽僧结云厓上，一舸仙乘夜月中。何处别寻吴季子，只留馀地待铭功。
砥柱歌
作者：邵宝
朝代：明

黄河之水天上来，越数千里龙门开。龙门南东有山出，是名砥柱千丈高崒嵂。水来不敢冲，左右互洄潏。山石岩岩复齿齿，力有几何能胜水。从来元气植根深，万古千秋此中止。君不见金焦两山控海门，江水到此势已分。不如此山当河急流处，骤如风马方群奔。秋涛春涨，暮撞朝击岿独存。又不见碣石遮海道，九河播合今澜倒，不如此山为障早。柱哉柱哉立自天，功成神禹乘舟年，沧桑有变此柱终无迁。于嗟乎，沧桑有变此柱终无迁。
碑成再赠南沙
作者：邵宝
朝代：明

三日山中两日陪，病馀犹恨不胜杯。诗成陆羽千峰茗，梦醒卢仝一夜梅。汲水客应将石去，看花人只待春来。大书更有磨厓地，半是云封半是苔。
示吴宪
作者：邵宝
朝代：明

宪也来还去，离怀奈尔何。雨添双涧满，云隔九峰多。趋鲤承韦训，迁莺和木歌。源泉才一勺，江海有馀波。
祠山庙火诗以吊之兼慰孔道士
作者：邵宝
朝代：明

古庙前朝建，咸淳纪在碑。千金未足惜，一火竟堪悲。回禄增邻戒，嘉平罢里祠。羽人愁且病，风雨夜何其。
秀江舟中
作者：邵宝
朝代：明

上水复下水，昨日非今朝。春江渌如酒，天风澹飘摇。坐数江上峰，乍近忽已遥。归心如东流，迤逦迎海潮。长歌武夷曲，和以庐山谣。閒情寄芳草，极目青迢迢。
秋华十咏次如山 其一 木樨
作者：邵宝
朝代：明

小山歌罢剩条柯，漫道香多色未多。千古广寒真赏在，满天风露夜如何。
秋华十咏次如山 其七 黄葵
作者：邵宝
朝代：明

花到秋葵浅着黄，有根还自保无伤。野人寸赤能如此，应托芹衷献上方。
秋华十咏次如山 其三 玉簪
作者：邵宝
朝代：明

湘妃髻畔有遗琼，却傍秋风草上生。莫为投桃浪相报，贞心须待月华明。
秋华十咏次如山 其九 大蓼
作者：邵宝
朝代：明

秋风梦逐楚江蘋，谁向阶前幻此身。最是九歌收不尽，年年相对怨骚人。
秋华十咏次如山 其二 鸡冠
作者：邵宝
朝代：明

文装簇簇向晨稠，长送星光过孟陬。纵是无声报昏晓，也应有色纪春秋。
秋华十咏次如山 其五 锦灯
作者：邵宝
朝代：明

翘翘楚楚复茸茸，每向无人觅处通。野客不知莲炬美，晓行刚爱锦为容。
秋华十咏次如山 其八 金钱
作者：邵宝
朝代：明

子母钱成不用蚨，朝朝庭下见金夫。采来若也堪沽酒，道上人人醉欲扶。
秋华十咏次如山 其六 秋海棠
作者：邵宝
朝代：明

离离秋草缀红芳，春睡初醒又晚妆。不是娇姿解愁绝，人间人自有柔肠。
秋华十咏次如山 其十 雁来红
作者：邵宝
朝代：明

中秋月下堕红云，濯濯清波锦有纹。刚道雁来颜色好，更堪江上日初曛。
秋华十咏次如山 其四 孩儿菊
作者：邵宝
朝代：明

菊名非菊恨虚闻，中有幽香为解纷。采采秋风篱落畔，独嫌荒草欲教芸。
秋华十咏次如山·木樨
作者：邵宝
朝代：明

小山歌罢剩条柯，漫道香多色未多。千古广寒真赏在，满天风露夜如何。文装簇簇向晨稠，长送星光过孟陬。纵是无声报昏晓，也应有色纪春秋。湘妃髻畔有遗琼，却傍秋风草上生。莫为投桃浪相报，贞心须待月华明。菊名非菊恨虚闻，中有幽香为解纷。采采秋风篱落畔，独嫌荒草欲教芸。翘翘楚楚复茸茸，每向无人觅处通。野客不知莲炬美，晓行刚爱锦为容。离离秋草缀红芳，春睡初醒又晚妆。不是娇姿解愁绝，人间人自有柔肠。花到秋葵浅着黄，有根还自保无伤。野人寸赤能如此，应托芹衷献上方。子母钱成不用蚨，朝朝庭下见金夫。采来若也堪沽酒，道上人人醉欲扶。秋风梦逐楚江蘋，谁向阶前幻此身。最是九歌收不尽，年年相对怨骚人。中秋月下堕红云，濯濯清波锦有纹。刚道雁来颜色好，更堪江上日初曛。
秋夜
作者：邵宝
朝代：明

月流云窦影庭柯，今夜风于昨夜多。我病未堪空酒在，秋声如此奈愁何。人言每信天无漏，世事真看地有波。三叹朱弦谁听者，几回击节杜陵歌。
秋夜
作者：邵宝
朝代：明

青天一片月，万古中秋期。我生自能视，六十一遇之。孩童不足论，弱冠始有知。有酒不能饮，而况能吟诗。天道有阴晴，世途多别离。高思华峰顶，旷忆沧江湄。幽居未成往，对影空嗟而。今逢圣明运，适我病起时。东亭海云散，寒光益轩墀。邀我平生友，清尊复在斯。今夕如不乐，问君欲奚为。
秋夜与东泉澜庵坐月
作者：邵宝
朝代：明

病起寻诗此夜多，隔帘月竹弄婆娑。灯光相对知人否，酒戒未开如夜何。它日更期天淡荡，去年犹忆雨滂沱。西风吹绽东篱菊，须向花前一浩歌。
秋夜宿惠山精舍
作者：邵宝
朝代：明

惠山草堂秋夜清，道人夜坐听泉声。中庭不见古松影，西岭却遮新月明。一里松庵期信宿，十年鹿洞梦孤征。明朝藜杖须将去，从我閒行三两生。
秋夜宿超然堂
作者：邵宝
朝代：明

閒爱孤云静爱僧，山中秋夜兴逾增。竹通深径清风足，松倚高坛霁月曾。露气侵阶惊蟋蟀，雨声入户避蚊蝇。城中望我如天上，青壁丹厓知几层。
秋斋为周侍御宣题
作者：邵宝
朝代：明

炎蒸历尽见清凉，扫地焚香爱此堂。苔径斑斑经雨碧，梧庭落落受霜黄。西南来处占风信，三五盈时看月光。更有北扉堪一眺，晚峰如玉正苍苍。
秋日侯明府见过
作者：邵宝
朝代：明

病中三度见秋风，车骑时时枉县公。野服岂堪迎上客，清谈真可慰深衷。地从泰伯风流在，人与中牟惠爱同。帘阁不知移日影，薰炉茗盌有双童。
秋日侯明府见过
作者：邵宝
朝代：明
体裁：七言律诗

病中三度见秋风，车骑时时枉县公。野服岂堪迎上客，清谈真可慰深衷。地从泰伯风流在，人与中牟惠爱同。帘阁不知移日影，薰炉茗碗有双童。
秋日山中听泉
作者：邵宝
朝代：明

石缝汩汩池泠泠，下池声似上池听。天一生生今若此，八峰云雾一峰青。
秋日谒张中丞庙有感
作者：邵宝
朝代：明

睢阳令，锡阴庙，唐室功宗我明诏。公神如水行地中，掘井得泉本无窍，万古丹心天日照。君不见毗陵在宋唐，睢阳岿然保障东海傍。至今遗恨国不吊，忠义祠前一瓣香。
秋日过水北山庄
作者：邵宝
朝代：明

草亭长为故人开，今雨无端长绿苔。新刻碑从人打去，旧披图许我题来。僧家磬落西峰日，贾客帆回北道埃。明日期君尽清兴，二泉亭上有茶杯。
秋海棠
作者：邵宝
朝代：明

名姝魂返蜀天涯，犹有馀姿在此花。开处每依庭下石，移来非自海中槎。清含晓露如承雨，淡对秋风更着霞。检尽图经无族谱，独将色相借春誇。
秋溪卷
作者：邵宝
朝代：明

潢潦初收尽，寒泉走白沙。云来疑雁影，雪舞爱芦花。有客同书舫，何人独钓槎。沧浪才两语，歌起水无涯。
秋莲走笔荅文玉
作者：邵宝
朝代：明

秋莲如晚子，应有物持携。双玉价难并，群珠数已齐。色鲜浮露羽，香远逐风蹄。太液九天上，朝来何处梯。
秋野用杜韵二首
作者：邵宝
朝代：明

河汉三秋隔，星辰万里违。客怜双鸟去，僧讶一人归。相马吾何有，知鱼尔亦非。春风故相爱，吹绿北山薇。亦知樵径窄，且放钓竿长。夕籁成竽调，寒潭发镜光。小桥当驿道，精舍近禅房。十月春如许，疏梅几蕊香。
秋野用杜韵二首·其一
作者：邵宝
朝代：明

河汉三秋隔，星辰万里违。客怜双鸟去，僧讶一人归。相马吾何有，知鱼尔亦非。春风故相爱，吹绿北山薇。
秋野用杜韵二首·其二
作者：邵宝
朝代：明

亦知樵径窄，且放钓竿长。夕籁成竽调，寒潭发镜光。小桥当驿道，精舍近禅房。十月春如许，疏梅几蕊香。
秋镜堂
作者：邵宝
朝代：明

湖水明如镜，秋来虚映空。尘消凉雨后，天在古堂中。巫峡帘犹远，澄江练自工。载歌收潦句，为问主人翁。
种兰谢赵宜兴
作者：邵宝
朝代：明

九畹滋兰自楚人，草荒茅塞几千春。而今乞得山中种，老眼看来种种真。
种蒲于稿菌之上
作者：邵宝
朝代：明

山中有野人，故出三秀族。胡然朝暮姿，乃梦长生箓。涧边有仙灵，九节碧如玉。偶就山人居，清贞两无歇。久要见平生，虚心愿为谷。匪石良自知，馀子真碌碌。薰风梅雨馀，仙衣动新绿。浮游水中央，千春隔尘俗。
秦氏山庄用慰国英韵
作者：邵宝
朝代：明

五峰东下见平林，中老当年卜隐心。龙尾白云看不远，水心明月坐曾深。谁家桃李春无色，此地松筠晚有阴。欲过荒亭桥板断，几时香茗更相寻。
移竹
作者：邵宝
朝代：明

醉日堪移竹，南枝记得真。寸金还有土，片玉已无尘。挺挺数君子，岩岩一丈人。明年春雨后，请看箨龙鳞。
立春日奉太夫人酒
作者：邵宝
朝代：明

春迎元旦先一日，寿祝慈闱过百年。新制银壶恩似海，旧悬金榜笔如椽。折梅侑坐香初媚，缕菜供盘碧更鲜。不用莱衣频拜舞，赐袍光彩照堂前。
立春日山中与国臣弟饮泉上
作者：邵宝
朝代：明

夜来风力苦难支，晓爱晴光起海涯。春在土膏初动处，寒留雪冻未消时。梅花偏是山中早，松骨还于岭上奇。醉后一觞泉石畔，漫因老弟再题诗。
立春日郊人送小土牛至有作
作者：邵宝
朝代：明

令尹分春到野人，野人庭院本容春。解开残冻渠仍活，扫尽寒灰屋乍新。白日东风初起艮，青天北斗又回寅。鼓腾阳气行时令，四境欢声总是真。
竹鹤图歌
作者：邵宝
朝代：明

国之元老太原公，立朝鲠鲠持清忠。作堂晋水近十载，但见歌颂传儿童。祝公何言再入相，更期寿在乔松上。东风吹嘘遍八埏，乾坤无言物有象。绿竹猗猗鸟鹤鹤，石岩岩兮松落落。众禽鸣树山起云，千花万花色相错。苑马南来西入秦，献图称寿意独真。惟天佑德辅皇极，岁寒贞操公其人。宝也公门旧游者，有怀如画无能写。愿公自寿寿苍生，士庆在朝农在野。
答冷别驾
作者：邵宝
朝代：明

三代遗风一慨然，横渠私计更须怜。聊将松菊栽馀地，漫遣山林病起年。今日封疆皆禹服，何时雨露不尧天。使君多少甘棠意，都在诗筒未尽笺。
答周作之
作者：邵宝
朝代：明

禅心闻说定多年，却问东巡御史船。我正厌听西北事，涣然亭上对鸥眠。
答如山
作者：邵宝
朝代：明

南沙亭上有书来，安得新晴月满台。赋罢豳诗对风雨，江天漠漠鸟双回。
答姜士元用舒国裳韵
作者：邵宝
朝代：明

归舟不见急流难，曾向严滩濯我冠。何处世情非滟滪，几时尘梦不漪澜。山中松子秋还落，海上桃根晚更蟠。遥想栖贤云雾里，定依北斗望长安。
答孙山人
作者：邵宝
朝代：明

湖海有此客，飘然何所投。一瓢将水去，双屐为山留。落落弥明鼎，茫茫太乙舟。几时盛水石，古寺共寻幽。
答尹吉士
作者：邵宝
朝代：明

斋居坐薄暮，西阳照墙东。垂帘绝宾客，树影何丛丛。尹生偶入室，依然故相从。数语勤请益，令人契深衷。妙龄志尚友，文翰岂徒工。远游出彭蠡，浩思偕溟濛。登廷列周士，所得良己丰。弦琴谢俗调，三叹歌虞风。大哉经世业，乾坤与无穷。吾衰负吾道，俯仰增愧容。安能挽星汉，一洗兵戈空。
答成户部汝从
作者：邵宝
朝代：明

一日看君或两过，相思还问夜如何。西风乌鸟听时切，南国梅花梦里多。吾道也知元尚白，此心空有贲如皤。旧传康济无它术，数？缊絪是太和。
答成户部汝从
作者：邵宝
朝代：明
体裁：七言律诗

一日看君或两过，相思还问夜如何。西风乌鸟听时切，南国梅花梦里多。吾道也知元尚白，此心空有贲如皤。旧传康济无它术，数�缊絪是太和。
答杨仪部
作者：邵宝
朝代：明

公有千秋计，名山独著书。閒逢僧亦可，静问我何如。仪羽青霄上，原泉潦水馀。和篇须早及，东望正勤渠。
答杨仪部
作者：邵宝
朝代：明

驱驰山水国，野兴入秋多。佳处每十宿，浩然时一歌。渡江乘月坐，题石带云磨。为问南峰主，相逢谓我何。
答杨杭州
作者：邵宝
朝代：明

京兆重分郡守符，春风花鸟动西湖。邺侯功远千年有，坡老情閒一事无。益下真成军国计，虚中元出庙堂谟。还朝请画东南水，不但流民可献图。
答潘维本
作者：邵宝
朝代：明

官忙十日九在省，客邸劳君过几回。片纸漫投今世刺，千金曾吊旧时台。江长云外鸿还去，秋老山中菊正开。却忆湖南湖北地，和君诗罢一徘徊。
答王子春留别
作者：邵宝
朝代：明

岁晚山林万木空，独行长向老松东。迂夫最爱宽閒地，未肯寻源到水穷。清静平生性所偏，晚年经济敢求全。尧仁浩荡元无界，何处山林不是天。
答王子春留别·其一
作者：邵宝
朝代：明

岁晚山林万木空，独行长向老松东。迂夫最爱宽閒地，未肯寻源到水穷。
答王子春留别·其二
作者：邵宝
朝代：明

清静平生性所偏，晚年经济敢求全。尧仁浩荡元无界，何处山林不是天。
答王进士演之
作者：邵宝
朝代：明

才短惭乡国，君胡问谢安。自缘忧世切，谁谓识人难。行卷诗俱漫，离杯酒独乾。相思江汉外，回首朔云寒。
答盛汉臣
作者：邵宝
朝代：明

不见希斋翁，门人见水石。别我十年馀，新诗慰春夕。高空蔼晴云，君才似张籍。又如帆风江，千里指南极。山中有流泉，曲处堪布席。一杯欲共君，古风久寥寂。
答钱户部世恩
作者：邵宝
朝代：明

梅村东去问前津，自折梅花欲赠人。别恨却寻何处在，寄声翻笑向来频。鱼龙漫拟秋为夜，草木先知地有春。莫向尊前论出处，綵衣公亦赐归臣。
答陈宪使文鸣过访不遇
作者：邵宝
朝代：明

黄梅雨过绿秧齐，日向山庄路不迷。万里仙槎还海上，十年清梦几湖西。太行碑刻看新打，岳麓书签忆旧题。谢客也知非此客，却教泉酿负蒸藜。
答陈提学文鸣
作者：邵宝
朝代：明

楚帆连日阻南东，到处鱼羹老母同。春水稳当新涨后，晚山青在旧游中。宦情于我聊今日，师道如公自古风。遥想楼船吟眺处，潇湘千里一虚空。
答魏宪使士华用公济韵二首
作者：邵宝
朝代：明

三礼周旋起一经，凤皇鸣动九重听。爱云曾袖匡庐白，题石还磨剑阁青。范记读馀心耿耿，楚骚歌罢鬓星星。长沙回首相思极，路隔湘东几驿亭。閒倚船窗看水经，沧浪歌起隔江听。霜台简自它年白，雨寺灯犹昨夜青。秋水南湖千万顷，晚云北斗四三星。重阳己负登高约，何处寻盟更有亭。
答魏宪使士华用公济韵二首·其一
作者：邵宝
朝代：明

三礼周旋起一经，凤皇鸣动九重听。爱云曾袖匡庐白，题石还磨剑阁青。范记读馀心耿耿，楚骚歌罢鬓星星。长沙回首相思极，路隔湘东几驿亭。
答魏宪使士华用公济韵二首·其二
作者：邵宝
朝代：明

閒倚船窗看水经，沧浪歌起隔江听。霜台简自它年白，雨寺灯犹昨夜青。秋水南湖千万顷，晚云北斗四三星。重阳己负登高约，何处寻盟更有亭。
管大夫制云鹤之服恤灾也奉谢二首
作者：邵宝
朝代：明

中冬特制鹤袍新，来问城南失火人。降服正脩前古礼，解衣还荷大夫仁。行藏自愧名衔重，辞受能忘道义真。独掩寒斋感知己，县衙回首不胜春。锦袍新制自仁侯，病客逢灾正独愁。老钝尚留双石砚，清寒犹问一狐裘。伤心事已如云散，象德人还为鹤羞。笑杀陈三空忍冻，负暄真欲献宸旒。
管大夫制云鹤之服恤灾也奉谢二首·其一
作者：邵宝
朝代：明

中冬特制鹤袍新，来问城南失火人。降服正脩前古礼，解衣还荷大夫仁。行藏自愧名衔重，辞受能忘道义真。独掩寒斋感知己，县衙回首不胜春。
管大夫制云鹤之服恤灾也奉谢二首·其二
作者：邵宝
朝代：明

锦袍新制自仁侯，病客逢灾正独愁。老钝尚留双石砚，清寒犹问一狐裘。伤心事已如云散，象德人还为鹤羞。笑杀陈三空忍冻，负暄真欲献宸旒。
米老拜石图
作者：邵宝
朝代：明

伊人一拜石逾高，仆仆长勤笏与袍。我亦低头敬贞介，焚香时复向岩嶅。
米老拜石图
作者：邵宝
朝代：明

眼底巉岩万古珍，乾坤回首几风尘。公来一拜还袍笏，不道天涯有美人。
精舍奉安忠定祠
作者：邵宝
朝代：明

七载蘋蘩也自脩，听松庵外竹林幽。高山仰止今祠宇，旧事荒凉某水邱。诸葛表中空汉贼，考亭笔下有春秋。共看箫鼓迎神地，一道清泉万古流。
精舍成荅徐侍御侍御拟复命还日来观故结语云
作者：邵宝
朝代：明

宪台檄至筑书台，野寺东头辟草莱。新水槛前看正脉，古松坛下赏遗材。诗传涯老能千纸，酒酹山灵又一杯。刚道暮春吾兴在，绣衣天上亦朝回。
素翁宿我山堂晨起奉呈二首
作者：邵宝
朝代：明

堂成忽枉司空驾，坐倚斜阳对海天。近处自便泉与石，静中真爱日如年。多情欲下南归榻，有梦还随北去船。迤逦到京春已暮，薰风歌里和虞弦。别自金溪二十秋，春风忽起草堂幽。两行西服仍青野，一卧东山遂白头。廊庙合兴新揖让，衣冠争羡古风流。遥知今夜怀人地，应在江南胜槩楼。
素翁宿我山堂晨起奉呈二首·其一
作者：邵宝
朝代：明

堂成忽枉司空驾，坐倚斜阳对海天。近处自便泉与石，静中真爱日如年。多情欲下南归榻，有梦还随北去船。迤逦到京春已暮，薰风歌里和虞弦。
素翁宿我山堂晨起奉呈二首·其二
作者：邵宝
朝代：明

别自金溪二十秋，春风忽起草堂幽。两行西服仍青野，一卧东山遂白头。廊庙合兴新揖让，衣冠争羡古风流。遥知今夜怀人地，应在江南胜槩楼。
素翁诗来内改一联乃复次韵以答
作者：邵宝
朝代：明

赏罢松庵二老松，山灵应识古仪容。徐行日转池边树，静对云生江上峰。宪节秋风伤旧别，郊坛春雨忆初逢。年来谢病沧洲远，只有怀贤意未慵。
索松枝于杨正甫口占代柬
作者：邵宝
朝代：明

每看灯市搭松枝，清在灯光映月时。石埠年年挑不尽，今年刚得一篇诗。
紫薇花
作者：邵宝
朝代：明

簇簇繁缨色，谁教媚早秋。省臣今白首，还忆浙中楼。
红梅一首用涯翁壬申岁韵
作者：邵宝
朝代：明

红梅阑畔兴无涯，颇觉诗从去岁赊。贞白心肠元绝物，寻常颜色自成家。品题合著孤山月，行辈休论二月花。剩取馀情与来岁，只今谁逊复谁誇。
红梅未开用春雪韵
作者：邵宝
朝代：明

红梅才两蕊，犹自茹春寒。出以希争睹，开应半好看。正怜香入坐，未论实登盘。笑我迂狂甚，巡檐更倚栏。
约吴丁二友登超然堂遇雨不果
作者：邵宝
朝代：明

五更风雨阻游人，树杪重泉枉自新。最爱南塘两门客，晚年于我独情亲。
经元世祖庙次王应韶韵
作者：邵宝
朝代：明

断碑閒倚庙门斜，往事伤心付一嗟。春草长沙仍牧马，晚风疏树偶栖鸦。角端虚忆传神语，劈正何从纪梦华。谁向渎山陈酒海，飞尘如雨乱闻蛙。
络纬
作者：邵宝
朝代：明

络纬复络纬，一虫还一虫。年年声不断，未了禦寒功。
绣岭寿藏四景 其一 左石
作者：邵宝
朝代：明

有石有石其形厖，厖且偃蹇名宜床。篆题者冰刻自唐，介我双松左寿宫。风来松间如鼓簧，客抚斯坐长苍苍。
绣岭寿藏四景 其三 前泉
作者：邵宝
朝代：明

我泉我池，源源其来。我池我泉，不绝涓涓。既清且涟，汇于我前，何千百年。
绣岭寿藏四景 其四 后岭
作者：邵宝
朝代：明

岭兮如屏，孰为之绣。彼桃万株，厥亦惟旧。山之苍苍，朝烟夕霞。千载武陵，非仙家邪。
羲皇谣
作者：邵宝
朝代：明

无怀民，葛天民，梦邪真，天下无邦我有身。有身可醉亦可贫，我将用此全吾神。归来赋成《江有津》，茫茫海内皆风尘。菊花吾秋柳吾春，先生非邪谁谓羲皇人。
耆英图歌寿钱东湖八十
作者：邵宝
朝代：明

宋之洛社唐香山，清风长在天地间。元丰遗像十三子，千古勋名问青史。西都回首但青山，五百馀年那有此。柽社曾临郑奂图，风流今落钱东湖。东湖晚隐东海上，天送烟霞入屏障。年来大耋庆生辰，嘉客登堂还揖让。唐人萧散宋人雅，异代衣冠不相假。君不见文潞公，富韩公，好贤真有缁衣风。旷世相感难相逢，前有香山居士后有东湖翁。读书堂在虞山东，虹飞丹井湖波红，千二百岁逍遥中。
胶山忠定祠次施克和韵
作者：邵宝
朝代：明

壮怀千古了难偿，太息群阴剥一阳。鸣凤未闻声徵角，战龙曾见血玄黄。薄茅藉处非无地，老树阴中合有堂。风雨去城三十里，满山箫鼓为谁忙。
自和幽居四咏
作者：邵宝
朝代：明

晚晴无物不含晖，此树天将悦我非。一碧故涵秋水净，半黄初着晓霜微。吟随望远长凭几，情忆阴多坐解衣。莫道寂寥谁与共，天风时引白云归。忽有幽香共午风，小春庭院菊篱东。一丝何处来应远，百和无端界本空。漫道芝兰随物化，真闻黍稷与神通。麓堂地隔四千里，三叹馀情数纸中。绿树春声正自怜，秋深幽鸟复庭前。谷中音似闻人语，池上书应为客传。短调自须风静听，多情谁起日高眠。閒来漫拟成新曲，长啸临流付一弦。饶州遣鹤剩风流，小圃新开竹径幽。见影浅将于水监，闻声高欲自天求。图中恨识青田晚，梦里疑看赤壁秋。莫向主人撩醉眼，病馀如我且须休。
自和幽居四咏·其一
作者：邵宝
朝代：明

晚晴无物不含晖，此树天将悦我非。一碧故涵秋水净，半黄初着晓霜微。吟随望远长凭几，情忆阴多坐解衣。莫道寂寥谁与共，天风时引白云归。
自和幽居四咏·其三
作者：邵宝
朝代：明

绿树春声正自怜，秋深幽鸟复庭前。谷中音似闻人语，池上书应为客传。短调自须风静听，多情谁起日高眠。閒来漫拟成新曲，长啸临流付一弦。
自和幽居四咏·其二
作者：邵宝
朝代：明

忽有幽香共午风，小春庭院菊篱东。一丝何处来应远，百和无端界本空。漫道芝兰随物化，真闻黍稷与神通。麓堂地隔四千里，三叹馀情数纸中。
自和幽居四咏·其四
作者：邵宝
朝代：明

饶州遣鹤剩风流，小圃新开竹径幽。见影浅将于水监，闻声高欲自天求。图中恨识青田晚，梦里疑看赤壁秋。莫向主人撩醉眼，病馀如我且须休。
至亡女七儿墓
作者：邵宝
朝代：明

日无光兮风色寒，望儿坟兮心悲酸。坟有土兮土有棺，儿咫尺兮欲见难。浇浇坟头酒易乾，纸成灰兮散漫漫。散漫漫，魂不返，清泪下兮盈酒？。
至亡女七儿墓
作者：邵宝
朝代：明
体裁：古风

日无光兮风色寒，望儿坟兮心悲酸。坟有土兮土有棺，儿咫尺兮欲见难。浇浇坟头酒易乾，纸成灰兮散漫漫。散漫漫，魂不返，清泪下兮盈酒�。
舒翰林国裳过锡病不能来其人来言之
作者：邵宝
朝代：明

病客舟中不著巾，山中而我亦怀人。平生温饱元非志，万死艰危尚有身。风力南溟看独近，潮声东海听初真。也知梦转沧江晚，正想胪传玉殿春。
舜弼去张提学汝立至复用韵一首
作者：邵宝
朝代：明

旧游回首几鄱湖，白鹿堂坛半欲芜。周氏图书元自孔，楚邦风壤尚连吴。壮观独泛三江水，正学先驱万里途。闻道春来多雨露，山城桃李已开无。
舟中和唐诗五首 其一 游少林寺
作者：邵宝
朝代：明

西出登封县，来寻古少林。幢开青嶂近，钟隐白云深。雨积溪初霁，峰遮日早阴。长廊诗刻满，拂拭倩僧吟。
舟中和唐诗五首 其三 岳阳晚景
作者：邵宝
朝代：明

木下秋风起，青山送雨归。日低真见落，云远不知飞。江色烟中淡，鸿鸣渚外稀。倚阑情未极，寒气湿人衣。
舟中和唐诗五首 其二 晚至华阴
作者：邵宝
朝代：明

西瞻自夙心，歇马向山阴。玉井连云远，金茎入露深。半峰留夕照，万籁起秋林。往事今何在，温泉未陆沈。
舟中和唐诗五首 其五 晚发五溪
作者：邵宝
朝代：明

晚鼓溪船发，秋风动楚天。月生洲杜外，烟起渚鸥边。野艇横村渡，农蓑散水田。夜凉何处宿，远思正相牵。
舟中和唐诗五首 其四 经废宝庆寺
作者：邵宝
朝代：明

山中留古寺，门对夕阳开。苓露松春长，鸦风鹤夜回。佛龛尘伏鼠，僧榻雨封苔。解得真空意，荒凉未足哀。
舟中和唐诗五首·游少林寺
作者：邵宝
朝代：明

西出登封县，来寻古少林。幢开青嶂近，钟隐白云深。雨积溪初霁，峰遮日早阴。长廊诗刻满，拂拭倩僧吟。西瞻自夙心，歇马向山阴。玉井连云远，金茎入露深。半峰留夕照，万籁起秋林。往事今何在，温泉未陆沈。木下秋风起，青山送雨归。日低真见落，云远不知飞。江色烟中淡，鸿鸣渚外稀。倚阑情未极，寒气湿人衣。山中留古寺，门对夕阳开。苓露松春长，鸦风鹤夜回。佛龛尘伏鼠，僧榻雨封苔。解得真空意，荒凉未足哀。晚鼓溪船发，秋风动楚天。月生洲杜外，烟起渚鸥边。野艇横村渡，农蓑散水田。夜凉何处宿，远思正相牵。
舟中怀李方伯惟诚集杜二绝
作者：邵宝
朝代：明

老去才难尽，秋天忆射雕。白鸥波浩荡，寒水不成潮。海内知名士，如公复几人。千秋一拭泪，鼓柂视青旻。
舟中怀李方伯惟诚集杜二绝·其一
作者：邵宝
朝代：明

老去才难尽，秋天忆射雕。白鸥波浩荡，寒水不成潮。
舟中怀李方伯惟诚集杜二绝·其二
作者：邵宝
朝代：明

海内知名士，如公复几人。千秋一拭泪，鼓柂视青旻。
舟中有见忆老母
作者：邵宝
朝代：明

老梅花吐北堂前，春酒初成妇荐筵。事与志违频易地，心为形役几经年。天恩于物真能厚，子道如臣敢自偏。检罢计书方静坐，不堪乡语过吴船。
舟中望九华山用李韵
作者：邵宝
朝代：明

微雨初收草似茵，九华山色欲迎人。援琴正怪知音少，倾盖何妨识面新。溪汎绿波才隔夜，树垂青子又馀春。风涛宦海今如许，何处寻仙问出尘。
舟中读匏翁诗
作者：邵宝
朝代：明

不见此翁还此诗，读诗真想对翁时。峰回深谷树重叠，渚漾轻波草陆离。载道弦歌邹鲁国，旅庭彝鼎孔周祠。平生海月庵中兴，应许藤床竹几知。
舟行漫述
作者：邵宝
朝代：明

丁卯勘矿在浙东，戊辰湖南督逋税。己巳漕师领入朝，庚午幸得山中睡。山中浚泉当治河，数月功成自作歌。歌罢还将刻山石，前日功名无此多。敕书临门抚边土，上疏恳辞臣有母。疏辞未达符且来，行止两端心独苦。儿行奉母捧敕书，回首江天思有馀。
芝山寺题壁
作者：邵宝
朝代：明

芝山草如黛，青春空复过。我来憩古寺，落花看渐多。林莺惜芳景，和我登山歌。白日不可挽，更奈风雨何。老僧供香茗，小坐成天和。江公旧游处，长松挂新萝。止水一亩池，流衍同江河。晚峰纵高眺，番阳渺云波。五老近相别，笑指庐山阿。
芟笋于园
作者：邵宝
朝代：明

戒仆成章长怀采，伏灵灯夜及松霁。山中无经纶，幽事亦可意。雨馀竹有萌，头角日以锐。佳报得山人，玉汝勤我计。芟繁载筠笼，两童不胜舁。新稍复何如，双松与兄弟。
花石潭阻雨
作者：邵宝
朝代：明

南方多雨北多风，风雨多时各恼公。二十年来南北路，几回风雨忆江东。
苏门山
作者：邵宝
朝代：明

万古苏门胜，乘閒一览之。秋逢收潦后，泉看出山时。湿气生清润，晴光动碧漪。坐来心与湛，昏黑忘归迟。
苦热二首
作者：邵宝
朝代：明

旱忧民物热忧身，独卧虚堂老病人。态似儿童欣水石，情如野客懒衣巾。云中树色披图幻，山下泉声入梦频。短壑青松空在口，肩舆曾不到东津。若岁大旱今真逢，狂魃骄舞生炎风。云霓数日无片影，罗火太阳同一宫。虚堂坐我独心静，涸野悯农皆力穷。群龙懒卧呼不起，手弄杨枝空百童。
苦热二首·其一
作者：邵宝
朝代：明

旱忧民物热忧身，独卧虚堂老病人。态似儿童欣水石，情如野客懒衣巾。云中树色披图幻，山下泉声入梦频。短壑青松空在口，肩舆曾不到东津。
苦热二首·其二
作者：邵宝
朝代：明

若岁大旱今真逢，狂魃骄舞生炎风。云霓数日无片影，罗火太阳同一宫。虚堂坐我独心静，涸野悯农皆力穷。群龙懒卧呼不起，手弄杨枝空百童。
苦热用虞邵庵韵
作者：邵宝
朝代：明

酷暑凌人未肯休，深居谢客汗还流。月星影照此堂夜，风雨梦回何处秋。吾道江湖应久病，谁歌云汉不深忧。长松古涧新精舍，愿与诸君裹茗游。
苦雨
作者：邵宝
朝代：明

江寒五月拥重衾，雨滴空阶夜夜深。无地诛求贫到骨，有人恸哭苦关心。百川何处堪回砥，三日它年本作霖。坐对青灯头欲白，敢言吾道在山林。